
. XLVI. ÉRA vadi TÉN 2. füzet. 


A lemondás a Jézus tanításában. 
( Folytatás.) 
Irta : Gálfi Lőrinc. 


Aki csak valamennyire is ismeri a Jézus lelkületét és taní- 
tásainak szellemét, mindjárt belátja, hogy e tanítás nem lehet 
egyetemes érvényű. Hiszen ha valaki tudott szeretni, úgy Jézus 
bizonyosan tudott. Ő nemcsak a kis gyermeket ölelte keblére, 
hanem szeretetet követelt még az ellenség, a bűínös és az elnyomó 
iránt is. Vajjon taníthatta-e ő tanítványait arra, hogy gyűlöljék meg 
apjukat, anyjukat, feleségüket, gyermekeiket és testvéreiket? De 
ugyanezen tanításokat vagy legalább ezeknek a szellemét találjuk 
meg a Máté evangeliuma 10. r. 34. s következő verseiben : Ne gon- 
doljátok, hogy azért jöttem, hogy békességet bocsássak e földre; 
nem agért jöttem, hogy békességet bocsássak, hanem hogy fegyvert. 
Mert azért jöttem, hogy meghasonlást támasszak az ember és az Ő 
atyja, a leány és az ő anyja, a meny és az ő napa között. És hogy 
az embernek ellensége legyen az ő házanépe. A ki inkább szereti 
atyját és anyját, hogynem engemet, nem méltó én hozzám, és aki 
inkább szereti fiát és leányát, hogynem engemet, nem méltó én 
hozzám. 

E két tanítás egymást nemcsak kiegészíti, hanem magyarázza 
"is. A Máté szerinti evangélium enyhébb kifejezése ugyanazon 
gondolatnak és élét veszi a Lukács tulságosan rideg szövegezésé- 
nek, mely azonban lehet eredetibb alak is a Mátéénál. Ugyancsak 
e tanításokra vet világot a Máté 12. r. 46. s következő verseiben 
leírt jelenet, melyben Jézusnak anyja és testvérei óhajtanak vele 
beszélni s ő így felel: Kicsoda az én anyám és kik az én testvé- 
reim? És kinyujiván az ő kezét az ő tanítványaira monda. Ime 
az én anyám és az én testvéreim. Mert aki cselekszi az én mennyei 
Aiyám akaratát, az nekem fitestvérem, nőtestvérem és anyám. 


Keresztény Magvető 1911. új 

A Jézus eljárásának helyességét nagyon ritkán merészeli valaki 
még korunkban is kétségbevonni. De azért anyjával és testvéreivel 
történt ez eljárását némelyek kifogásolják, Egyéni ízlést és meg- 
győződést még hosszas bizonyítással is csaknem lehetetlen lévén 
megváltoztatni, én e kérdés eldöntését nem kisérelem meg. A tény, 
hogy Jézus így járt el, azt mutatja, hogy ő így tartotta helyesnek. 
Magam is e jelenetet olyannak ítélem, amely az emberiség törté- 
netében ritka nagy jelenet volt s a Jézus eljárását olyannak, amely- 
lyel tanítványait egy egész életre magához bilincselte, ügyének 
lekötötte és önfeláldozásukat a végletekig felkölthette. A Jézusnak 
tanítványai felé kinyujtott kezeiben ott volt az emberiség, vagy 
legalább a keresztény világ két vagy több ezer éves vallási törté- 
nete s csudálkoznunk lehet, hogy e nagy jelenet megjelenítésének 
művésze még nem termett meg. 

E tanítások szerint tehát Jézus azt követelte, hogy tanítványai 
ne csak a vagyonról és a társadalom előítéletes köreiről mondja- 
nak le, hanem a családi kötelékeket is szakítsák szét az Isten 
országának eljövetele érdekében. E rideg felfogást és különösen a 
Lukács evangeliumának tán eredetibb, de még szigorúbb szövegét 
mindenesetre csak úgy tudjuk megérteni, ha azokat zendkivüli 
körülmények rendkivüli kivánalmainak tekintjük. Még ekkor is 
magyarázatlan marad, hogy miért kivánhatja Jézus, aki a szeretetet 
tüzte ki a legnagyobb parancsnak, hogy tanítványai gyéálöljék meg 
atyjukat, apjukat, feleségüket, gyermekeiket, testvéreiket, sőt saját 
lelküket azaz életüket is, míg más helyen (Mk. 7. 10.) megkivánja 
a szülők iránt a törvényben is előírt tiszteletet és szeretetet. E 
gyűlölet a Jézus tanításában semmi esetre sem lehet az a fogalom, 
amelyet korunk e szóhoz fűz, s amelyet sokkal határozottabb alak- 
ban ismer és gyakorol, mint ellenkezőjét, a szeretetet. És e szónál 
láthatunk egy példát arra, hogy az évszázadok lefolyása és új tár- 
sadalmi helyzetek miképen változtatják vagy legalább módosítják az 
egyes szókhoz kötött fogalmakat. A Mt. 6. 24 és a Lk. 16. 13-ban 
az áll, hogy ,egy szolga sem szolgálhat két úrnak: mert vagy az 
egyiket gyűlöli és a másikat szereti ; vagy az egyikhez ragaszkodik 
és a másikat megveti", Megokolt-e vajjon a szó mostani értelme 
szerint e két gazdájú szolga gyálölete az egyik ura iránt. A Deut. 
21. 15. is azt állítja, hogy ha valakinek két felesége van, az egyiket 
szereti, a másikat pedig eyálőli, Itt is tehát valami egyébről van 
szó, mint a modern értelemben vett eyfZölet, A szolga legfennebb 

elhanyagolja egyik urát, a férj pedig az egyik feleségét, de hogy 
ez által épen gyűlöli is, az nem szükségszerű következmény. A 
Lk evangeliumában levő megeyűlölés is így aligha jelent többet, 
mint a családi érdekeknek félretevését e rendkivűli körülmények 
között, melyekben Jézus és tanítványai azt a nagy célt tűzik maguk 
elé, hogy mevalósítsák az Isten országát e földön. E magyarázatot 
erősítik meg a következő versek állításai is. Jézus teljesen érzi az 
ők vállalkozásának nagyságát, fontosságát, valamint nehézségeit és 
akadályait is és azt akarja, hogy tanítványai is épen úgy értsék és 
érezzék ezeket, mint ő. Ezért mondja zekik: , Ha valaki közületek 
tornyot akar építeni, nemde először leülvén, felszámítja a költséget, 
hogy van-e mivel elvégezze. Nehogy minekutána fundamentumot 
vetett és elvégezni nem birja, csúfolni kezdje őt mindenki, aki látja, 
ezt mondván: Ez az ember elkezdette az építést és nem birta véghez 
vinni. Vagy valamely király, mikor háborúba megy, hogy egy 
másik királlyal megütközzék, nemde leülvén először tanácskozik, 
hogy tizezerrel szembeszállhat-e azzal, aki ő ellene huszezerrel jött ? 
Mert különben még mikor amag távol van, követsépet küldvén, 
megkérdezi a békefeltételeket. Ezenképen azért valaki közületek 
búcsút nem vesz minden javaitól, nem lehet az én tanítványom". 

Tisztán érezzük e sorokból, hogy itt a mester tanítványaival 
a nagy terv részleteiről, a megindítandó háború felszereléseiről és 
az ellenség hadierejéről tanácskozik és felelősségének érzetében meg- 
ismerteti velük az esetleges kudarcotvallás minden következményeit, 
anyagi és erkölcsi károsodásukat, még az emberek ítéletét is. Nem 
egyetemes érvényű tehát Jézusnak az a követelése, hogy aki az ő 
tanítványa akar lenni gyűlölje meg az ő atyját, anyját, feleségét, 
gyermekeit, testvéreit, sőt a saját életét is, hanem csak az ő a££orz 
tanítványaitól az a£fori cél megvalósítására tartotta szükségesnek, 
hogy legyenek elkészülve minden áldozatra s szenteljék magukat 
egészen a kitűzött cél megvalósítására, mert amint az evangelium 
folytatja, jó a só, de ha megízetlenűl, sem a földre, sem a írágyára 
nem alkalmas. Egyetemes tartalmában tehát e nagy követelés aligha 
több, mint Jézus azon parancsolatja: ,szeressed azért az Urat, a 
ze Istenedet teljes zzívedből, teljes lelkedből és teljes elmédből és 
feljes erődből" (Mk. 12. 30). 

Lukács a fennebbi követelések után közvetlenül Jézusnak azon 
tanítását is közli, mely a 9. 23 szerint a kereszt felvevéséről vagy 
a 14. 27 szerint annak hordozásáról szólott s mely Márknál (8. 34) 

és Máténál is (10. 38) megtalálható. E tanítás semmivel sem követel 
többet, mint az előtte levő vers rideg felfogása. Ugyanis a Jézus 
tudatában az ő keresztre feszíttetése előzi a fereszznek semmi külö- 
nösebb jelentése nem lehetett, mint az, amelyet más helyen zgának 
vagy járomnak, szoros kapúnak és keskeny útnak mondott. Csak a 
Jézus megfeszítése xzán kaphatta a kereszt azt a különösebb jelen- 
tést, amelyet már az őskereszténység ahhoz hozzácsatolhatott s mely 
szerint Jézus minden tanítványának meg kell halnia az evangéliumért. 

Lemondást tartalmazó tanításnak szokták tekinteni közönsé- 
gesen Jézusnak azon mondásait is, amelyekben arról van szó, hogy 
miképen kell a tanítványoknak viselkedniök a mások gonoszságával 
és erőszakosságával szemben. Ezek az u. n. hegyibeszédnek nagyon 
fontos tanításai. Benne vannak a már idézett boldogságtanban 
Lukácsnál is, legszembeszökőbb alakjában azonban a Máté szerinti 
evangéliumban találjuk, melynek írója e tanítások összegét ezen 
állításban foglalja össze: , én pedig azt mondom nektek: ne álljatok 
ellen a gonosznak" (5. 39). Ez azonban nem fejezi ki hiven a 
Jézus tanításának összegét e tárgyról. Ugyanis ez elvonás legfennebb 
a jassziv rezistenciát tanítná, holott Jézus ennél többet mondott, 
mert ő épen aktivitást követel és azt tanította, hogy aki arcul üt 
jobb felől, fordítsd felé a másik arcodat is, aki el akarja venni a 
te alsó ruhádat, engedd oda a felsőt is és aki kényszerit egy mért- 
föld útra, menj vele kettőre s így tovább. , Szeressétek ellenségei- 
teket, áldjátok azokat, akik titeket átkoznak, jót tegyetek azokkal, 
akik titeket gyűlölnek és imádkozzatok azokért, akik háborgatnak 
és kergetnek titeket. Hogy legyetek a ti mennyei Atyátoknak fiai, 
aki felhozza az ő napját mind a gonoszokra mind a jókra stb. 
Legyetek tökéletesek, miként a ti mennyei Atyátok tökéletes" (Mt. 
5. 39—48). . 

E tanítások egyetemes része nyilván csak az utolsó mondat 
tartalma, A többi a körülmények kényszerítő befolyása alatt egy 
gonosz és erőszakos társadalomban, a Jézus akkori tanítványainak 
magaviseletét szabályozza, amelyre a messiási várakozásoknak, az 
Isten országának közeli eljövetelében vetett hitnek volt legnagyobb 
része. Állandó és jövő boldogságát munkáló társadalomban e taní- 
tások abszurditása nyilvánvaló, mert a társadalom megsemmisítését 
céloznák sa társadalmi béke és rend megszüntetését és az állati 
vadság diadalát eszközölnék. A gonosznak ártatlanná tevése Jézus 
szerint is igazságos és nemcsak az méltó az ítéletre, aki öl, hanem 

az is, aki az ő atyjafiára haragszik, vagy arról becsmérlő módon 
nyilatkozik (Mt. 5. 22). 

Lemondást tartalmazó tanításoknak tekintik végül Jézusnak 
azon mondásait, amelyekben némely magyarázatok szerint Jézus 
még a test megcsonkítását is megkivánja az ő evangéliuma érde- 
kében. Ilyen tanítások azok, amelyek a Márk 9. 43. s következő 
verseiben vannak, de amelyek Máténál a hegyi beszédben is helyet 
találtak. Ezeket Jézus mondhatta két vagy több alkalommal is s 
így nem okvetlenül szükséges, hogy a két verziót ugyanazon tani- 
tásnak tekintsük. Lényegében azonban a két tanítás azozos tartalmú 
még akkor is, ha azok nem egy alkalommal és nem azonos okkötés 
és eszmetársulás mellett mondattak. Az okkötés és eszmetársitás 
Máténál sokkal természetesebbnek látszik, míg Márknál kevésbbé 
érthető és csak nehezen található meg azon kivül, hogy már a 
42. v.-ben is megbotránkoztatásról esik szó. A Máté előadása sze- 
rint Jézus a paráználkodásról beszélt, mikor e tanítást adta és azt 
állította, hogy aki asszonyra tekint gonosz kivánsággal, az már 
paráználkodik azzal az ő szivében. Jézus tehát nem a törvény külső 
megtartását kivánta, hanem azt, hogy: a belső ember, a szív legyen 
tiszta a gonosz kivánságtól és ennek érdekében adta a következő 
tanításokat: , Ha pedig a te jobb szemed megbotránkoztat téged, 
vájd ki azt és vesd el magadtól; mert jobb néked, hogy egy VESSZEN 
el a te tagjaid közűl, semhogy egész tested a gyehennára vettessék. 
És ha a te jobb kezed botránkoztat meg téged, vágd le azt és vesd 
el magadtól; mert jobb neked, hogy egy vesszen el a te tagjaid 
közűl, semhogy egész tested a gyehennára vettessék" (Mt. 5. 29. 
30). Márk ezenkivűl még a lábat is épen így felveszi a tanításba, 
mely így csupa i.métlés. Az tisztán megítélhető, hogy e tanításban 
Jézus képes beszédet alkalmaz s a szem és kéz a lélek vagy Szív 
helyett állanak mint konkrét nevek az absztrakt fogalom helyett, s 
a gyehenna is a lélek olthatatlan tüzét, a fegyelmet nem ismerő 
állatiasságot jelenti. Nem lehet tehát ezeket a tanításokat az Ön- 
csonkítás parancsainak tekinteni. Még betű szerinti értelmezésében 
is e tanítás azon feltételhez van kötve, hogy valaki nem tud ural- 
kodni a szemén vagy kezén, mely esetben csakugyan jobb a Jézus 
által ajánlott eljárás, mint önként választott és végrehajtott. fegyel- 
mezés, mint a mieink és mások boldogságának és jogainak meg- 
sértése vagy épen a társadalom erőszakos büntető eljárása. 

Az öncsonkításról szóló tanításokhoz szokták számítni azt is, 

mely a Máté 19. 10. 12-ben van s melyben némely magyarázat 
szerint Jézus a nőtlenséget, sőt az öncastratiot is ajánlja. Azonban 
ő épen Isten rendelésének tekinti a házas életet s azért idézi a 
farizeusoknak a Gen 1. 27 és 2. 24. szavait. Helyteleníti a zsidók 
gyakorlatát, kik tetszésük szerint váltak el feleségeiktől és nem 
engedi meg a feleség elbocsátását válólevél mellett sem, kivéve a 
paráznaság esetét, mely a házassági kötelékeket már úgy is meg- 
semmisítette. Ezt még tanítványai is súlyosnak ítélték s azt mond- 
ták: Za így van a férfi dolga az asszonnyal, nem Jó megházasodni. 
Erre Jézus bámulatos tapintattal a kérdést kinek-kinek egyéni tet- 
szésére bizta. Ő csak azt állitja, hogy vannak eunuchok születé- 
süknél fogva, vannak, akikét az emberek tették azzá és vannak, 
akik magukat tették eunuchokká a mennyeknek országáért. Ha e 
tanítás valóban Jézustól származott, ami ellen csak az szól, hogy 
Mátén kivűl egyik evangélista sem tud róla, úgy Jézus magát ez 
eunuchok harmadik osztályába sorozta, ki hívatása fontosságának 
érzetében önkényt lemondott a nemi életről, s családot nem ala- 
pított tán épen azon előleges meggyőződése okán, hogy neki meg 
kell halnia tanai miatt. ; 

Így tehát a Jézus összes tanításaiban lemondást csak annyi- 
ban találunk, amennyiben ezt a kényszerítő körülmények szüksé- 
gessé teszik. De az asketikus világnézet egész gondolkozásától 
távol van. Ő azt akarta, hogy e földön Isten legyen mindenben 
minden s a hamis Istenek, melyeket kortársai imádtak, tünjenek 
el e földről. Ó látta, hogy kortársainak nagyon nehéz az ezek 
imádásától megszabadulni s ezért az Istennek való tetszést, vagyis 
a menyországot minden egyéb fölé helyezi. Példát ő maga mutat 
s tanítványainak azt mondja, hogy ,valaki közületek búcsút nem 
vesz minden javaitól, nem lehet az én tanítványom" (Lk. 14. 33). 
Jézus szerint , akol van a ti kincsetek, ott van a ti szívetek is" 
(Mt. 6. 21; Lk. 12. 34). Ezért mondja a gazdagnak, ki a törvé- 
nyeket mind megtartotta ifjúságától fogva, hogy még egy fogyat- 
kozása van, menjen és adja el minden vagyonát és kövesse őt, 
mire az elszomorodott. Jézus erre felsóhajtott: Mily nehezen men- 
nek be ag Isten országába, akiknek gazdaságuk van! (Mk. 10. 
17—25). Ezért mondta annak, aki őt követni akarta, valahová 
megy, hogy neki nincs hová lehajtania az ő fejétű (Lk. 9. 58) 
s annak aki előbb apját akarta eltemetni: ,hadd temessék el a 
halottak az ő halottaikat, te bedig elmenvén, hírdesd ag Isten 

országát"" (ibid. 60. v.), s a másiknak, aki házanépétől akart 
búcsút venni, hogy ,valaki az eke szarvára veti kezét és hátra 
tekint, nem alkalmas az Isten országára". (ibid. 62. v.) Amikor 
azonban a Jézus elvei megvalósulnak, amikor a Mamnon istensége 
megszűnik, amikor a sinhedristák, farizeusok és írástudók helyét 
az Isten fiai töltik be, amikor mindenki először az Istennek országát 
keresi s amikor mindenki úgy szereti felebarátját, mint önmagát : 
akkor a lemondásnak minden követelése megszűnik, a földi javak- 
nak, a családi kötelékeknek, sőt a testi életnek is teljes élvezése 
krisztusi joggá és kötelességgé válik. 


$ Hogy az apa már meg lett volna halva, az nincs kifejezve a szöveg- 
ben. Lehet, hogy csak öreg volt, de még nem is beteg. A halottak pedig, akik 
még temetni tudtak, csak az Isten országa számára voltak halottak, kik nem 
akarták bevenni a Jézus tanításait, míg a szóban levő fiú bevette, csak a 
családi kötelékektől nem tudott megválni. 


Újabb irányok a pedagógiában. 
Irta: Dr. Gál Kelemen. 
(Folytatás.) 


Herbart egyik tanítványa, Rein mondja — s nézetéhez mi 
is csatlakozunk, hogy miként minden filozófusnak Kanton, úgy 
minden pedagógusnak Herbarton át kell haladnia s a pedagógiai 
gondolkodás története épen annyira nem ugorhatja ki és nem mel- 
lőzheti Herbart korszakos működését, mint a természeti tudomá- 
nyoké Newtonét, vagy a természetrajziaké Linnéét. 

Herbarttal kezdjük tehát mi is az újabb pedagógiai irányok 
és törekvések ismertetését; de pedagógiai gondolatait a maguk 
teljesen összefüggő rendszerében fejtegetni felesleges volna. Hiszen 
sokkal ismertebbek azok az olvasó közönség előtt, hogysem most 
kelljen a figyelmet hosszabb időre ráirányítanom. Már említettem, 
hogy az állami tanterv és a hozzávaló utasítás egészen Herbart 
gondolatkörében mozog, A budapesti u. n. mintagimnázium kimon- 
dott célja épen az, hogy a tanárjelölteket a Herbart pedagógiájába 
s az oktatás módszerébe bevezesse. Tanitó- és tanítónőképző-inté- 
zeteink az oktatás módszertanát egészen az ő szellemében mívelik. 
Herbart pedagógiai irodalmunkban is képviselve van. .! 

Herbart pedagógiai rendszeréből csak azokat a részeket fogom 
vázlatosan előadni, amelyek a pedagógusok részéről ellenvélemé- 
nyeket, kételyeket vagy birálatot vontak magukra. Eddig erősebb 


" Az érdeklődőt a következő munkákhoz utasítjuk: dr. Gockler Lajos : 
La pédagogie de Herbart. 1907. Waldapfel János: A formális fokozatok elmé- 
letének története. Magyar Paedagogia. 1892. évf. Krausz Sándor : A Herbart— 
Ziller—Rein-féle didaktikai elmélet és gyakorlat. Budapest. 1902. Málnai Mihály : 
A formális fokok és a Steinthal-féle apperceptio elmélet. Kármán-album. Buda- 


pest, 1897. Vágvölgyi Béla: A tanítás fokozatainak elmélete és gyakorlata. 
Budapest. 1905, 

kifogás alá estek: mindenekelőtt az a felfogása, hogy a pedagó- 
giának két alaptudománya van, ú. m. a lélektan és az erkölcstan, 
melyek közűl az utóbbi kitűzi a célt, az előbbi megmutatja a cél-. 
hoz vezető útat s figyelmeztet az utunkba gördűlő nehézségekre 
és akadályokra. Azután kifogásolták magát a tőle kitűzött célt s az 
ehhez vezető oktatási anyag kiszemelését, Erős ellenzést hívott ki 
pedagógiájának túlnyomóan individuális jellege, mellyel szemben 
a szociális nevelést hangsúlyozzák. Erősen feszegették lélektana 
gyöngéit, mert ez a tudomány Herbart óta nagy fejlődésen ment 
keresztűl. Különösen a képzetekről való felfogását birálják élesen! 
s ma már mind többen vannak, akik tagadják, hogy az akarat 
eredete a , gondolatkörökben" volna kereshető. A legélesebb birá- 
latot azonban az oktatásnak ú. n. formális fokozatai hívták ki 
maguk ellen. 

Ezeket kisértjük meg a következőkben csak oly terjedelemben 
ismertetni, amely lehetővé teszi a későbbi támadások megértését. 

, A pedagógia mint tudomány az erkölcstantól és lélektantól 
függ. Amaz mutatja a célt, ez az utat, eszközöket és veszélyeket". ? 
Az a lélektan, amely Herbartnál a pedagógiának alapúl szolgál, 
az empirikus, vagy tapasztalati lélektan, a célkitűző ethika pedig 
az abszolut erkölcstan. Ezt jegyezzük meg, mert az ethikának több 
iránya lehet. Így pl. megkülönböztetik az abszolut és az evoluciós 
ethikát. Utóbbinak jelszava a fejlődés. Mint minden a szellemi 
világban, úgy az erkölcs is a fejlődés törvényének hódol. Az 
abszolut ethika hívei ellenben azt tanítják, hogy a kifejlődött nagy 
erkölcsi eszmék nem avulnak el, nincsenek időnek, változásnak 
alávetve, hanem örök életűek s épen ezért csak az abszolut ethika 
tüzheti ki a neveléstannak a célját. 

A nevelés célja az erkölcsös jellem ereje (Charakterstárke der 
Sittlichkeít). " Ezt a célt a kormányzás, oktatás és nevelés (Regierung, 
Unterricht, Zucht) által érjük el." Az a kérdés most, hogyan? A 
célhoz vezető úton két állomás van: egy közelebbi és egy távo- 
labbi. A végső cél az erkölcsös jellem, a közelebbi, mely ahhoz 


: Schneller, Alkalmi megjegyzések Herbart lélektanának alaptételeire. 
Atheneum, 1899. 

? Umriss paedagogischer Vorlesungen. 2. §. 

£ Út 0.141, §. : 

: Herbart terminologiáját többen szerencsétlennek mondják, így Barth : 
Die Elemente der Erziehungs-und Unterrichtslehre. Leipzig. 1908. 

vezet, a sokoldalú érdeklődés (Vielseitigkeit des Interesse)." Amazt 
a neveléssel, ezt főkép az oktatással érjük el. 

I Herbart gondolatfűzése most a következő: a tanuló fejlődése 
a tudástól a sokoldalú érdeklődés felkeltésével az erkölcsi jellem, 
az akarat birtokába jut s a nevelés itt befejezést nyer. Minél több 
tudást, minél több képzetet szereztetni a tanulóval, ez az oktatás 
feladata, hogy aztán azokból a nevelés felépítse az erkölcsi jelle- 
met, az akaratot. Általánosan ismeretes az a kijelentése, hogy nincs 
nevelés oktatás nélkül és megfordítva: , Megvallom, nem ismerek 
nevelést oktatás nélkűl és megfordítva, nem ismerem el oktatás- 
nak, amely nem nevel". A nevelésnél azon fordul meg minden, 
hogy alakítja ki a gondolatkört, mert , gondolatokból lesznek az 
érzelmek, ezekből az alapelvek és cselekvésmódok".? Az ember 
értékét ugyan nem a tudás, hanem az akarat adja meg; de mivel 
külön akaró tehetség (Begehrungsvermágen) nincs, azért az akarat 
a , gondolatkörben" gyökerezik; azaz nem a tudás egyes adatai- 
ban, hanem a megszerzett képzetek kapcsolataiban és összehatá- 
sában. " 

A lelki élet a gondolkodás, érzelem és akarat hármas irányá- 
ban nyilvánul. Herbartnál a két utóbbi nem jut kellően érvényre. 
Nála a lelki élet elemei csak a képzetek. Erzelmek, törekvések csak 
amazokból származnak, tehát másodlagos lelki jelenségek. Minden 
érzelem és akarat a képzetektől függ, ezekkel van összekötve, ezek 
nélkűl nem létezik. Csak a képzetek útja visz az érzelemhez és 
cselekvéshez. A képzetek felkeltése, származtatása, megvilágítása, 
csoportosítása és sorakoztatása, szóval ezeknek egymáshoz való 
viszonya és egymással való összeköttetése, vonatkozásba hozása 
által telik meg a lelki élet teljes tartalommal. Herbart a képzetektől, 
szóval a tudástól azt várja, hogy hatoljon be a kedélybe, moz- 
gassa meg, gyurja és alakítsa s irányítsa az akaratot. Ez az élő, 
eleven tudás az érdeklődés állapota. 

Most már az a kérdés, hogyan, míly szempontok szerint 
válasszuk ki azt az anyagot, amely a gyermek érdeklődését önkén- 


telenül felkelti és tartósan leköti. Erre a kérdésre a lélektan ad 


útmutatást. A tanítási anyag kiszemelésénél a gyermeki psyche foko- 


! Umriss. 62. §. 
" Allgemeine Paedagogik. Reklamféle kiadás. 21. I. 
" Umriss. 58, §. 

zatos fejlődését s e fejlődés bülönböző fázisait kell figyelembe 
vennünk. De a tanítási eljárás megállapításánál is a tanulás, az 
ismeretszérzés lélektani törvényei az irányadók. 

A tanítás célja és eszköze a sokoldalú érdeklődés. Ennek 
nem szabad elfajulnia csélcsap felűletességgé, szórakozottsággá 
(Flattersinn). Az egységet meg kell óvni a tudás sokféle tartalmá- 
ban s ennek a tartalomnak át kell hatni a lelket, hogy a jellemet, 
az akaratot irányíthassa. Ezért szükséges, hogy a tanítás a tanuló- 
nál állandóan elmélyedést és megfontolást (Vertiefung, Besinnung)! 
keltsen, melyek tanulás közben a lélekzés üteme szerint váltakoz- 
zanak. Az elmélyedés az egyes adatok tiszta és világos felfogásában 
áll; a megfontolás ez adatok összegyűjtésében és összekapcsolásá- 
ban, melyek aztán így egymást áthatják s az egységet megteremtik. 
Az elmélyedés hiánya terméketlen sok tudásra vezet; a megfon- 
tolásé szeszélyes virtuózt teremt:? az elmélyedés hiánya szüli a 
csélcsap felületességet, mely Herbart szerint az erkölcsi jellem 
ellentéte; a megfontolásé az egyoldalúságot, mely a sokoldalú 
érdeklődéssel ellenkezik. 

Az elmélyedés folyamatában két fázis van: a világosság és 
az associatio." Amaz a nyugvó, ez a haladó elmélyedés. Az első 
abban áll, hogy egy képzet ,a zavaros vegyűlék"-ből kiemelkedik 
s a többi tartalomtól különváltan az elmélyedő felfogás által világos 
tudatunkba jő. Az associatio egyik elmélyedésről a másikra vezet, 
még pedig az itt követhető legjobb módszer, a kötetlen, szabad 
beszélgetés által, nem pedig kérdezősködés által. A megfontolás 
is, úgy mint az elmélyédés, először nyugvó s teremti az associatio- 
tól előkészített sysfernát, amelynek. feladata az, hogy meghatározza 
a világossá lett egyes képzetek ,igazi helyét" a többiekhez való 
vonatkozásában. Második fázisában a megfontolás is haladó lesz s 
ekkor az egyes képzetek közölt levő vonatkozásokat felhasználja 
új viszonyok, új vonatkozások teremtésére. Ez a methodus, mely a 
fogalmat az alárendelésben felismerni s a rendszer új tagjait pro- 
dukálni tanít. , Ezek a különböző tanítási módok ne zárják ki 
egymást, hanem a tantárgyaknak minden kisebb vagy nagyobb 
körénél következzenek egymás után az adott sorrendben". Ezeken 


1 Allgem. Paedagogik. 66. I. 

alapszik az oktatás ,tisztasága", s ezek biztosítják ,az oktatás 
tagoltságát". " 

Tehát Klarheit, Association, System és Methode soktól és sok- 
szor félreértett és félremagyarázott szavakkal jelöli Herbart a taní- 
tási eljárás e négy különböző módját, melyeket egyik tanítványa 
Ziller formális fokoknak nevezett, ? mivel minden anyagnál elő- 
fordulnak a tartalom különbségére való tekintet nélkül. 

De az első fokot, a világosságot, Ziller, amint mondja, Her- 
bart szellemében, két részre osztotta s így nála öt fokozat van. 

Lássuk milyen jogon egészítette ki Ziller mestere fokozatait ? 
Herbart beszél az oktatásnak analytikus és synthetikus menetéről." 
Az oktatás analytikus módja nyujtja az anyagot, tapasztalatot és 
érintkezést s beilleszti az oktatás rendjébe. Később a már elsajátí- 
tott anyagot az ismétlésnél még egyszer megvilágítja s ezáltal a 
tudatban megerősíti. A synthetikus menetnek pedig az a feladata, 
hogy az újat nyujtsa. De úgy látszik, hogy Herbart itt a tanítási 
tervre, nem pedig az oktatás menetére gondolt. Nem találunk nála 
semmit arra nézve, hogy ezeket, mint a négy formális fokozatot 
, minden egyes legkisebb csoportban" alkalmazni kellene. 

Ziller a világosság helyett analysist és synthesist tett s ezt 
az öt fokot állapította meg : analysis, synthesis, associatio, systema, 
methodus. Ezek elébe helyezte még a célkitűzést. A fokozatokat 
áttekinthetőbben, világosabban leírta, mint mestere. 

Az analysis, mint általában az oktatás, csak a tapasztalat és 
érintkezés folytatása. Feladata az, hogy keltse fel a tudat már meg- 
levő régi tartalmát, hogy ez az uj appercepiálására a talajt elő- 
készítse, a nehézségeket elhárítsa, az újat a meglevő kapcsolatokba 
a saját helyére beállítsa. Akaratlanul már a célkitűzéssel is meg- 
történik, hogy régi képzetek szabadon fölemelkednek ; de azért jobb 
ezt elősegíteni szabad beszélgetéssel. Így elő van készítve az út 
az új felfogására s a várakozás felkeltve, a figyelem mintegy fel- 
íjazva. Ez a szükségképeni összeköttetés az élet és iskola között; 
felhasználja, amit a tapasztalat az oktatás előtt gyűjtött. Annyira 
mellőzhetetlen, mint az expositio a drámában. A nézőnek az nyújtja 
azt, amit okvetlenül tudnia kell, hogy az újat, a további kifejlést 


" Umriss. 68. §. Allgem. Paed. 2. K, 4. fej. II. 88-—90. I. 
; Herbart formális fogalmakról beszél. Allgem. Paed. II. k. III. fej. elején. 
" Allgem. Paed, 2. k. 5. fej. 1--III. Umriss. 105—130. §. 

megértse. Az analysis adja azt, amit a tanuló már tud, hogy az 
újat ahhoz kapcsolhassa s ezáltal erősebb gyökeret verhessen. 

A synthesis nyújtja az új anyagot a legtágabb értelemben vett 
szemlélettel; ahol pedig az nem lehet, olyan előadással, amely a 
szemléletet lehetőleg pótolja, midőn az új képzeteket a tanuló tapasz- 
talatkörében levő, előtte ismeretes hasonló és rokon képzetekkel 
szembeállítja s ősszekapcsolja az újat a régivel. 

Az associatio a fogalmak alkotásáig vezet hasonló egyes kép- 
Zetek odavonásával. Itt kerül sor a más szakokba vaió átmene- 
telre, utalásokra, amelyeknél a most még új képzetekkel már talál- 
koztunk, 

A systema a megtalált fogalmat a már megkezdett sorba 
berendezi, beállítja s ezzel a sort tovább folytatja. 

Végül a methodus a systemát alkalmazza, megtanít kérdé- 
sekre felelni, az egyesről az általánosra s az általánosról az egyesre 
menni, " 

Ezek Herbart pedagóciai rendszerének azok a részei, amelyek 
a modernek leghevesebb kritikáit hívták ki maguk ellen. 


(Folytatjuk.) 


: V. ö. Barth, Die Elemente der Erziehungs-und Unterrichtslehre. Leipzig, 
1908. 356—376. II. 


Az alapítványi felügyelet kérdéséhez. 
Irta: Fekete Gábor. 


Törvényeink szerint az összes közérdekű alapítványok az állam 
főfelügyeleti joga alá tartoznak. E szerint az iskolai és egyházi 
célra tett alapítványok is. Az államnak magasabb tekintetekből 
joga van megvizsgálni azt, hogy az alapítvány nem ütközik-e az 
állami törvényekbe, az erkölcsi rendbe vagy magyar nemzeti érde- 
kekbe. 

Az Unitárius Egyház ezen magasabb szempontokból is min- 
dig tiszteletben tartotta az államnak törvényen alapuló felügyeleti 
jogát. Ebből folyóan elismerte és elismeri, hogy az állam jogo- 
sítva van meggyőződést szerezni arról, hogy az alapítvány törzs- 
állaga megőrizve legyen s a jövedelem az alapító által megjelölt 
egyházi vagy iskolai célra fordíttassék. Ezek tekintetében a m. kir. 
Közalapítványi Ügyigazgatóság vagy a Vallás és Közoktatásügyi 
Miniszter felhivására mindíg készséggel szolgált és szolgál felvilágo- 
sítással s a kivánt vonatkozó hiteles adatok bemutatásával. Sőt dacára 
annak, hogy az alapító által tett alapító levél vagy végrendelet mel- 
lett teljesen feleslegesnek találta és találja, felhívásra már ismétel- 
ten felterjesztette — propter bonum pacis — a kívánt alakban meg- 
szerkesztett alapító levelet is. Ezt az Unitárius Egyház mindig 
megtehette, mert maga is őrködik afelett, hogy csak a jó erköl- 
csökkel megegyező s az állami törvényekte és a magyar nemzeti 
érdekekbe nem ütköző egyházi és iskolai alapítványokat fogadjon 
el, s mert alapítványait híven őrzi s azokat az alapítók által kije- 
lölt célra fordítja. 

Nem értett és nem érthet azonban egyet a közalapítványi 
ügyigazgatóság újabb időben támasztott, önkormányzati jogunkba 
ütköző s hátrányokkal járó ama kivánalmának, hogy a végrende- 
letileg tett alapítványokról az Egyház, azok birói birtokbaadása 
előtt már, a végrendelet mellett, külön előírás szerinti alapító leve- 

let állítson ki, s azon törekvésével, hogy a hagyatéki birósági átadás 
ilyen alapító levél kiállításától és kormányi jóváhagyásától tétessék 
. függővé. Mert ilyen követelésre az alapítványi ügyigazgatóságot és 
a vallás és közoktatásügyi miniszteriumot törvény nem hatalmazza 
Jel s az alapítványok feletti főfelügyelet, amely csak már elfoga- 
dott és kezelés alá vett alapítványoknak a szabályszerű kezelése 
feletti felügyeletre vonatkozhatik, ezt a jogot nem foglalja magában. 

Épen azért érdekkel birnak egyházunkra nézve s ismertetjük 
az alábbi kir. it. táblai és kuriai határozatot, amelyek Egyházunk 
elfoglalt jogi álláspontjának a helyességét erősítik meg. 

I. Eczken Sándor a nagyenyedi reform. Bethlen-főtanoda ré- 
szére iskolai célokra százezer koronát és az erdélyi reform. püspök- 
ség részére egyházi célokra kétszázezer koronát hagyományozott. 
A marostordai kir. járásbírósás, mint hagyatéki bíróság ezen ha- 
gyományokat a kedvezményezettekre biróilag átruházta. A köz- 
alapítványi kir. ügyigazgatóság, mint a közérdekű alapítványok fel- 
ügyeletére hivatott kormányhatóságok törvényes képviselője, ezen 
átruházó végzés ellen felfolyamodással élt. Neheztelte, hogy a ha- 
gyományokat a biróság a kedvezményezettekre átruházta és nekiek 
kiadta, mielőtt azon alapítványok létezésének és maradandó fenn- 
tarthatásának, vagyis az alapítványok elfogadhatásának feltételeként 
azokról, a kedvezményezettek által, a végintézkedésnek megfelelően 
alapítványi oklevél állíttatott volna ki és az a főfelügyeletre hiva- 
tott m. kir. vallás és közoktatásügyi minisztérium által jóváhagya- 
tott volna ; kérte ebből folyóan annak kimondását, hogy az átadó 
végzés vonatkozó részének megváltoztatásával a kedvezménye- 
zettek záros határidő alatt köteleztessenek, a kiutalt alapítványi 
összegeket birói letétbe helyezni, ahonnan azon összegek a ked- 
vezményezetteknek csak a kormányhatóságilag jóváhagyott alapító- 
levélnek a hagyatéki bíróságnál leendő bemutatása ellenében legye- 
nek kiadhatók. 

A kolozsvári kir. it. tábla 1909 április hó 7-én 446—909., 
Polg. sz. alatt kelt határozatával a felfolyamodásnak nem adott helyet, 

A megokolás kiemeli, hogy a felfolyamodásban előterjesztett 
kérelemnek nincs törvényes alapja, mert a fennforgó esetben a 
hagyományok átruházását sem az örökösödési eljárásról szóló 
1894. évi XVI. t. c., sem más törvény nem teszi függővé alapító 
levél kiállításától és annak kormányhatósági jóváhagyásától. 

Erdélyben ugyanis az Appr. Constitutio I. R. I. Cím I. és 

Drcikke, az N Ri5. Cínr. 4arcikkessazmltléztost Grmigses cikke, a 
Leopoldinum diploma 2. pontja és az 17915 évi I VESt c. szerint 
a régi egyházak — recepta religiok — önkormányzati joga és 
szabadsága törvényileg van biztosítva. Ezen törvények szerint az 
egyházak magánjogi kötelezettségi képességgel birnak; ingó és 
ingatlan javakat szerezhetnek, örökölhetnek, birtokolhatnak, amelyek 
általuk testületileg kezeltetnek; templomot, tornyot építhetnek ; 
iskolákat — fő- és középiskolákat -—— alapíthatnak s a szükséges 
telket és anyagot megszerezhetik ; a kegyes alapítványokat illetőleg 
pedig az 1891. évi LV. t. c. szerint biztosíttattak, hogy azokat az 
alapító óhajához és szándékához képest kezelhetik, — épségben 
maradván a Felség felügyeleti joga. 

Az" 1848. évi XX. ti c; és áz-1868. évi: KEMI éGő eggs 
az erdélyi területen és a korábban úgynevezett magyarországi 
részekben a bevett vallásfelekezetek, egyházak és egyházi hatósá- 
gok vallásgyakorlati és önkormányzati szabadságát, jogegyenlőségét 
és egymás közti viszonyait, illetőleg hatáskörét biztosító törvények 
érintetlenül fennhagyattak. 

Az erdélyi protestáns egyházak ezen törvények védelme alat 
önkormányzati jogukból folyólag az egyház egyeteme, vagy egyes 
egyházközségek részére megszorítás nélkül, általában egyházi, vagy 
iskolai célokra, vagy bizonyos szükebb cél megjelölésével adott, 
vagy hagyományozott alapítványokat évszázadokon át államkor- 
mányi jóváhagyás nélkül mindig elfogadhatták s elfogadták és azok 
a hagyatéki biróságok által reájuk átruháztattak s ezen átruházás 
és elfogadás folytán a kijelölt cél követése mellett az egyház, vagy 
iskola tulajdonaivá váltak. 

Ezen alapítványokat az egyház önkormányzati körében alko- 
tott szabályzata szerint az állag fenntartása és biztosítása mellett 
kezelte és kezeli, fordította és fordítja a maga érdekeit szolgáló 
kijelölt célokra a Felség felügyeleti jogának tiszteletben tartása 
mellett. 

Az 1895. évi XLIII. t. c. is, amely a vallás szabad gyakor- 
latát szabályozza, a 6. §-ában kimondja, hogy a bevett vallásokra 
nézve az eddigi vonatkozó törvények és jogszabályok változatlanúl 
fenntartatnak s ezen törvény a 20—21. §§-ban a vallásfelekezetek 
önkormányzati jogának tiszteletbentartását újabban is kijelenti, 
amikor úgy rendelkezik, hogy a vallás és közoktatásügyi miniszter- 
nek joga van a vallásfelekezetek vagyonára, a náluk létező alapít- 

ványokra és vagyonkezelésre a főfelügyeletet gyakorolni s különö- 
sen őrködni afelett, hogy az ilyen vagyont, alapítványokat el ne 
idegeníthessék, meg ne csorbítsák, vagy azok a kezelés rosszasága 
miatt veszendőbe ne menjenek és valósággal egyházi és a tör- 
vényben megengedett oktatási, nevelési, vagy jótékonysági célokra 
fordíttassanak, valamint, hogy az alapítványokat az alapító akarata 
értelmében használják fel. 

Hogy a kormány ezen főfelügyeleti jogból kifolyólag miképp 
győződhetik meg a vagyonállag biztosításáról, az alapítványoknak 
az egyházi és iskolai célokra fordításáról, arra nézve útmutatást 
nyújt a népiskolai oktatásról szóló 1868. évi XXXVIII. t. c. 14. §-a 
és a középiskolai törvény — 1883. évi XXX. t. c. 48. §-a, amelyek 
szerint meggyőződést szerezhet arról, hogy a vagyonállag biztosítva 
van-e, a jövedelem rendeltetése céljaira fordíttatik-e? — bekérheti 
a zárszámadásokat, kimutatásokat stb. 

Ehez járul az 1894. évi XVI. t. c. 53. §-a is, amely elren- 
deli, hogyha valamely már létező, vagy az örökhagyó által rendelt 
alapítvány van érdekelve, az alapítvány felügyeletére hivatott ható- 
ságot a hagyatéki tárgyalás határnapjáról értesíteni kell, de egyik 
törvényünk sem rendelkezik aképpen, hogy az egyháznak, vagy 
iskoláinak bizonyos meghatározott célra hagyományozott alapítvá- 
nyok elfogadása s birtokbavétele kormányilag jóváhagyott alapító 
levél kiállításától lenne függővé téve. 

A főfelügyelet a vallás- és közoktatásügyi minisztert törvény 
szerint megilleti általában minden közcélú alapítvány felett s ha 
valamely oly alapítvány tétetik, amely addig jogi léttel nem biró, 
hanem csak ezután létesítendő jogi személy javára szól: ez esetben 
annak megakadályozása végett, hogy állami törvényekbe, nemzeti 
érdekekbe, a közjóba, vagy a közerkölcsökbe ütköző célt szolgáló 
alapítvány ne létesíttessék, — joga van a magyar állam érdekéből 
a főfelügyeletre hivatott hatóságnak kivánni, hogy kormányhatósá- 
gilag jóváhagyott alapító levél állíttassék ki s említett állami szem- 
pontból a közcélú alapítványi hagyományok ellen is minden eset- 
ben tiltakozni joga van; minthogy azonban jelen esetben a hagyo- 
mány nem egy ezután statuálandó jogi személy, hanem már 
századok óta létező, önkormányzati joggal biró egyház és főiskola 
javára adatott magyar iskolai és egyházi célokra, az egyház és 
iskola részéről kormányhatósági jóváhagyással ellátott alapító levéltől 

vétele, minthogy a feltolyamodó felügyeleti hatóság részéről a fel- 
folyamodásban sem emeltetett kifogás abból a szempontból, hogy 
a hagyományok állami tiltó törvénybe, nemzeti érdekbe, a közjóba 
avagy a közerkölcsökbe ütköznének. 

Mivel tehát ezek szerint nem létezik olyan törvény, amely a 
protestáns egyházat és iskolákat arra kötelezné, hogy a részükre 
templomépítési és iskolai célokra tett alapítványi hagyományt csak 
kormányhatósági jóváhagyással ellátott alapító levél ellenében fogad- 
hatnának el és mivel ily alapítványokkal szemben a kormányható- 
ságok felügyeleti joga csak arra terjed ki, hogy az állami törvé- 
nyekbe és nemzeti érdekekbe nem ütköző alapítványok állaga 
kellően biztosíttassék s a jövedelem a rendeltetésüknek megfelelő 
célra fordittassék, de arra, hogy a hagyomány elfogadását a közérdek 
fennebb írt védelmét nem tekintve kormányi jóváhagyáshoz kösse, 
nem terjed ki. 

Mindezekre tekintettel nem sértett jogszabályt az első biróság 
akkor, amidőn a kérdéses hagyományok átadását az alapító 
leveleknek kiállításától és azoknak előzetes kormányhatósági jóvá- 
hagyásától nem tette függővé. 

II. A törvényes örökösök egyik magyarországi biróság előtt per- 
rel léptek fel a végrendeleti örökösök ellen s a végrendelet érvény- 
telenségének s annak a kimondását kérték, hogy örökhagyó ha- 
gyatékában a törvényes örökösédésnek van helye, azon az alapon, 
mert a végrendelet szerint egyházi kegyes célra hagyott alapítvány 
a kormányhatósági jóváhagyást nélkülözi. 

Ezen perben a m. kir. kuria 1910. ápr. 28-án 5856/910. 
polg. sz. alatt hozott ítéletével (mely az elvi jelentőségű határoza- 
tok közzé lett felvéve —  Magánjogi döntvénytár 1910. évi 10. 
szám) a keresetet elutasította s kimondotta, hogy az alapítvány a 
rendeltetésére szánt célvagyonra vonatkozó intézkedéssel létrejön 
anélkül, hogy ahoz külön alapító levél kiállítása és kormányható- 
sági jóváhagyása szükséges volna; kimondotta, hogy az alapítvány 
létkérdése felett a biróság dönt s hogy a kormány felügyeleti joga 
csak ellenőrzésre vonatkozik arra nézve, hogy az alapítvány céljának 
megfelelően kezeltessék. 

A megokolás rendjén kifejti, hogy a végrendelet szerinti ala- 
pítványban megjelölt cél sem a tételes törvényekbe, sem a szokás- 
jogi szabályokba nem ütközik. Az sem akadályozhatja az alapít- 
vány létesülését, hogy a kezeléssel végrendeletileg megöizott testület 

külön alapító levelet kormányhatósági jóváhagyás végett nem mu- 
tatott be. 

Az alapítványokról szóló törvénycik, jelesen az 1715 : LXXIV; 
1723: LXX. 1791: XXIII. és XXVI. t.-c. félreérthetetlen tartalma szerint 
ily természetű alapítványok kormányhatósági jóváhagyás nélkül léte- 
sülhetnek s e törvényekben ezekre az alapítványokra nézve csupán 
a főfelügyeleti jog van fenntartva. Ebben a főfelügyeleti hatáskör- 
ben pedig az a jog, hogy a kormányt közreműködés is illeti meg 
a jóváhagyás megadása által az alapítvány létesítésében, amely 
jóváhagyás nélkül ilyen alapitványok nem is létesülhetnek, nem- 
csak hogy benn nem foglaltatik, de a magyar alapitványi jognak 
hosszu történelmi fejlődés folyamán kialakult rendszere, mely az 
1791: XXIII. t.-cikkben és annak különösen 10. §-ában nyert be- 
tetőzést, — a kormánynak ezi a közreműködési jogát egyenesen 
kizárja. 

Ennek a rendszernek ugyanis az idézett törvényekben körül- 
írt, a piae causae fogalmi körébe eső alapítványok tekintetében 
garanciális természetű elve az, hogy a főfelügyelet csak a már lét- 
rejött és az illetékes testületek kezelésébe jutott ily alapítványok 
felett gyakorolható és a főfelügyeletből folyó összes jogok, a már 
létrejött alapítvány, illetőleg annak kezelése ellenében érvényesí- 
tendők. 

Ehez képest felperes az alapító okiratot magában foglaló vég- 
rendelettel szemben nem követelhet törvényes örökösödési jogot 
azon az alapon, hogy az alapítvány a kormányhatósági jóváha- 
gyást nélkülözi. Alapítványi közjogunkba ütközik ilyen kormány- 
hatósági jóváhagyást létesítési feltételnek tekinteni. Az erre irány- 
zott keresetnek tehát jogos alapja nincs. 

Tekintettel azonban arra, hogy a biróságok feladata ily eset- 
ben gondoskodni, hogy az alapítványok felett törvényeink értelmé- 
ben gyakorolandó főfelügyelet lehetővé tétessék és azok a jogok, 
melyek a kormányt ebben a hatáskörben megilletik, érvényesülhes- 
senek, kimondotta a m. kir. curia, hogy az alapító akaratát tar- 
talmazó végrendelet hiteles másolatban a vallás és közoktatásügyi 
miniszterhez felterjesztendő. 

A fennebb mondottakból kitünőleg tehát az állami főfelügye- 
let csak a már létesített és birtokba vett egyházi és iskolai alapít- 
ványok kezelésének a felügyeletére terjed ki; az alapítvány a ren- 

sül s a létesítésnek nem feltétele a kedvezményezett által kiállí- 
tandó és kormányhatósági jóváhagyással ellátandó alapító levél. 

Közérdekből joga van ugyan az államnak tiltakozni az olyan 
alapítvány létesítése s fennmaradása ellen, amelynek célja az állami 
törvényekbe, nemzeti érdekekbe vagy közerkölcsökbe ütközik s hogy 
erről meggyőződést szerezhessen; az alapító-levelet vagy végrendeletet 
bekivánhatja. E célból értesítendő törvény szerint a hagyatéki tár- 
gyalás határnapjáról is, ahol a közérdekbe ütköző alapítvány életbe- 
léptetését kifogásolhatja s azt saját hatáskörében közigazgatási uton 
be is tilthatja; de ha az alapítvány létesítése ellen ilyen szem- 
pontból kifogása nem lehet, csak azért, hogy a kedvezményezett 
alapító levelet a végrendelet mellett nem állított ki, nem terjesz- 
tette fel és kormányhatósági jóváhagyást nem nyert, a birói 
átadás ellen törvény szerint tiltakozni nincs jogában, mert ez a 
kedvezményezett egyház és iskola vagyoni érdekeit sérti s az egy- 
ház önkormányzati jogaiba ütközik. Ellenkezik százados törvények- 
kel és elfogadott gyakorlattal. 


Goethe ,pogánysága". 
Irta: Barabás Ábel. 


A nagy emberek szövevényes lelki világában könnyü eltévedni. 
Egy pár külsőség, egy pár meg nem értett nyilatkozat elég ahhoz, 
hogy egy nagy emberről téves nézetek kerüljenek forgalomba. 
Ilyen általánosan meggyökeresedett balvélemény az, amelyet Goethe- 
ről vall az emberek nagy része. Goethe pogány, hangoztatják min- 
denütt. Hogy miért pogány? Erre már nehezen tudnának megfe- 
lelni, mert az ok, amiért ez a vélemény lábra kapott, kevéssé isme- 
retes s az emberek vakon belenyugosznak abba, amit annyi ember 
állít. Erre a kérdésre akarok némi világot vetni s ezt a nálunk is 
ismeretes balvéleményt nehány bizonyiték alapján eloszlatni. 

A Goethe pogányságáról és hitetlenségéről vallott nézet épen 
annyira alapos, mintha valaki azt akarná bizonyítani, hogy Goethe 
tulajdonképen katolikus volt. Mert bizonyítékot erre is találhatnánk. 
Olvassuk el Faust második részének ötödik felvonását s abban 
megtaláljuk az idevonatkozó bizonyítékokat. Az utolsó jelenet a 
szent anakoretákkal, az üdvözült gyermekekkel, az ifjabb és töké- 
letesebb angyalok karával, mater gloriosájával a legszebben s leg- 
magasztosabban mutatja a hithű katolikus felfogást s e jelenetet 
tetőzi Doctor Marianos verse, amint térdreborulva imádja Szűz Máriát: 


Mind tekintsen felfelé 
Szelid bűnbánással, 
Hogy ki üdvét fellelé 
Szellemüljön által. 
Jobb érzésünk, jobb erőnk 
Szálljon trónszékedhez, 

" Szűz anya, királyi nőnk, 
Istennő kegyelmezz ! 


Van-e szebb kifejezése a katolikus hivő áhitatának ? És 
lehet-e ebből következtetést vonni a költő hitére? Egyáltalán nem. 

Ez itt csak külsőség, diszítés, alkalmazkodás közkeletü fogalmak- 
hoz. A művelt ember, bárminő hitet vall is, megérti. Ugy érti meg, 
mint a szentképeket, anélkül, hogy kifogásolná a gloriát, mely a 
szentek fejét köríti. Hogy ilyen külsőségekből nem lehet egy költő 
hitére következtetnünk, azt épen Goethe szavaival bizonyíthatjuk. 
, A vallás épen olyan viszonyban áll a művészettel, mint minden 
más magasabb életérdek. Csak tárgynak tekintendő, melynek min- 
den más tárggyal egyenlő joga van. A hit és hitetlenség egyálta- 
lában nem azon organumok, a melyekkel egy műalkotást megér 
tünk, ahhoz egész más emberi erők és képességek kellenek. Egy 
vallásos tárgy csak akkor lehet tárgya a művészetnek, ha általánosan 
emberi. Épen ezért egy szűz a gyermekkel igen jó tárgy, melyet 
százszor fölhasználtak már és mégis mindig szivesen látjuk." 

Ha most tovább megyünk egy lépéssel és Goethe alkotásá- 
nak egy másik területére lépünk, akkor is csak arra a meggyő- 
ződésére jutunk, hogy a költő hitére vonatkozó felfogás külsősé- 
gekre van építve. Sokan megbámulják Goethe klasszicitását /phi- 
genia Taurisban címü drámájában. A kik Goethet pogánynak tart- 
ják, azt hiszik, hogy ez a dráma épen azért sikerült neki. Pedig 
a művészet előbb formulázott szabálya itt is ép úgy érvényes. Hi- 
szen Goethe ezen darabja sohasem volt pogány dráma; sőt épen 
az a lényeges, hogy az egészet keresztény szellem hatja át. Épen 
ez a darab mutatja, hogy Goethe nem adott semmit a hitvallások 
formuláira. Halála előtt nehány nappal így fejczte ki ebbeli felfo- 
gását: , Lassan, lassan mindnyájan el fogunk jutni a szó és a hit 
kereszténységéből az érzület és a tett kereszténységéhez". 

Elhibázott minden nézet tehát, melyet csak külsőségekkel 
tudunk támogatni. Csak felületes ember nyughatik bele abba, hogy 
Goethet belesorozza bizonyos fajtájú emberek osztályába. Végre 
SZŐ elhatározó határt gyakorolt a modern ember világnézetének 
kialakulására. Epen ezért csodálatos összetételű léleknek kellett 
lennie, melyet elemeire kell széibontani, ha meg akarjuk tudni, 
minő viszonyban volt a vallással. A filozófia utján kell öt megke- 
rülnünk, hogy egészen közel férkőzzünk hozzá. 

Lássuk előbb, minő világnézetet tulajdonítanak Goethenek. 
Bielschowsky, mikor ezt meg akarja határozni, azt mondja rövi- 
den, hogy az ő világnézlete spinozistikus volt. Úgy fogja fel a 
dolgot, hogy a vele született világnézet megegyezett a Spinozáéval,. 
Az a felfogása, hogy mindenkinek az a filozófiája, a mi benne él, 

mert senki sem vesz fel lelkületével idegen gondolkozásmódot. A 
világnézetet tehát nem kölcsönözzük mástól, csak másnak hasunló 
felfogása, által erősödünk meg benne. ,Ha ez az átlagemberre 
talál, mennyire talán egy oly őseredetien — mély szellemre mint 
Goethe!" Ez utóbbi felfogás még vitatásra szorul; tény azonban, 
hogy mikor Jakobi Frigyes 1773-ban a huszonnégyéves Goethevel 
megismerteti Spinoza tanait, egészen hatalmába kerül s még öreg 
korában is vallja, hogy a szellemdús filozófus legnagyobb hatással 
volt reá. Többször le is írta, hogy ő Istent a természetben, a ter- 
mészetet pedig Istenben látja. Mivel pedig az isteni csak az em- 
berben emelkedik öntudatra, tehát Goethe szerint ,az ember szava 
isten szava." Idézzük itt még Promotheus sokszor emlegetett s0- 
rait: ,Egy istenség beszélt, mikor beszélni véltem s ha istensé- 
get véltem beszélni, magam beszélék." Teljesen jogos, ha ebben 
Spinoza Ethikájának következő szavait fedezik fel: , Ha azt rnond- 
juk, hogy az emberi szellem ezt vagy azt fogja fel, akkor semmi 
egyebet nem mondunk, mint hogy istennek ez vagy az az ideája 
van." Hasonló mondás Goethe Zahmme Xenien című versgyűjte- 
ményében : , Minél inkább érzed, hogy ember vagy, annál hason- 
latosabb vagy az istenekhez." De több más mondását is fölhoz- 
zák ez állítás bizonyítására. 

Goethe számtalanszor beszél egy személyes istenről. Biel- 
schowsky a gyermeki érzés maradványának tekinti s úgy gondolja, 
hogy mint költő kénytelen egy személyes istenről is beszélni, hogy 
megértesse magát. De ne feledjük, hogy Goethe sokszor nyilatko- 
zott, csupán mint ember is, mikor nem volt arra utalva, hogy 
érzéki formát adjon a gondolatnak. Lényeges itt az is, hogy Goethe 
hogyan fogta fel Spinózát. A műveivel való megismerkedés után épen 
az a nézete, hogy senki az istenségről nem nyilatkozott oly hasonlóan az 
üdvözítőhez, mint Spinoza. Jakobi később egy munkát írt Spinoza taní- 
tásáról, melyben a filozófust atheistának nevezi. Goethe ezt nem ismerte 
el, sőt ellenkezőleg azt hangsúlyozta, hogy ő Spinózát legistenhí- 
vőbbnek (theissimus) és a legkeresztényibbnek tartja. Ez az, amit 
nekünk tudnunk kell Goethenek Spinozához való viszonyából. Csak 
mellékesen említjük fel, nehogy bárkit is tévedésbe ejtsünk, hogy 
Goethe, aki az egyéniség jogát a legszebb dolognak tartotta, mind- 
amellett, hogy Spinoza hive volt, e tekintetben nem tehette magáévá 
teljesen azt a pantheisztikus világfelfogást, ahol a véges a végte- 
lenben eltűnik s épen ezért a Leibnizhoz való közeledés egy má- 


88 GOETHE , POGÁNYSÁGA", 


sik fokozatot jelent az ő fejlődésében, mikor maga is azt vallja, 
hogy a ,lét örök és semmiféle lény nem válhat semmivé." E fel- 
fogására nézve érdekes nyilatkozatot tesz öreg korában Eckerman- 
nak, melyből azt értjük, hogy szellemünk nem semmisülhet meg 
a halál után. De messze vezetne e nyilatkozatokat követni. Itt még 
csak annyit jegyzünk meg, hogy Goethe Spinozához mindig visz- 
szatér, még akkor is, mikor már Kantot is ismeri s így alapjában 
igaza volt Schillernek, mikor azt ajánlotta neki, hogy ne tanulmá- 
nyozza Kantot, azon egyszerű okból, mert az ő filozófiájából úgy 
sem fog semmit sem magáévá tenni. Schiller tehát Goethenek 
valóban lelke mélyére pillantott. 

Nem követhetjük azokat, kik Goethe hitének vagy mondjuk, 
hitetlenségének tárgyalásánál a vallást és a filozófiát összezavarják. 
Csak azért említettük fel Goethe viszonyát egyik-másik filozófus 
tanához, hogy meg is huzzuk a válaszfalat, mely a vallás és filo- 
zófia területét egymástól elválasztja. Nem önkényesen, hanem 
Goethe felfogása szerint tesszük, az ő saját szavaival. A nyolcvan- 
éves költő Schuharth egy művét" olvassa és kifakad ellene, hogy 
ő is, mint Hegel, a keresztény vallást bevonja a filozófiába, 
melyhez pedig annak semmi köze nincs. ,A keresztény vallás 
magában hatalmas dolog, amelyhez a lesülyedt és szenvedő 
emberiség időnként úira meg újra hozzáfordúlt; miután ezt 
a hatást tulajdonítjuk neki, fölötte áll minden filozófiának és nincs 
szüksége semmi támogatásra. Ép így nincs szüksége a filozófusnak 
sem a vallás tekintélyére, hogy bizonyos tanokat bizonyítson, mint 
például az örök fennmaradást. Az ember higyjen a hallhatatlanság- 
ban, van joga hozzá, ez természetes, ebben építhet a vallás taní- 
tására; de mikor a filozófus a halhatatlanság bizonyítékát egy 
legendából akarja venni, az nagyon gyenge dolog és nem sokat 
jelent." Goethe éles ésszel különbözteti meg itt a vallás és filozófia 
szerepét. Ugyanakkor, mikor a vallást a filozófiától külön választja, 
formulázza a maga filozófiai felfogását is ebben a kérdésben, anél- 
kül, hogy a vallásra támaszkodnék. , A fönmaradásunkról való meg- 
győződésem az örök tevékenység fogalmából fakad; mert ha az 
életem végéig szakadatlanúl működöm, a természetnek kötelessége 

a létnek egy más formájáról gondoskodni, ha a mostani szelleme- 
met nem tarthatja fenn." Épen e nyilatkozat bizonyítja azt, amit 
fönnebb is említettünk, hogy Goethe filozófiája nem egyező a Spi- 
nozáéval s Leibniznál találja meg a kiegészítő elemet. 

Goethe kigunyolta azt a felfogást, mely szerint az ember a 
teremtés céljának tekinti magát és mindent a hasznosság szem- 
pontjából tekint. Az ember tudniillik birtokába veszi a föld állat- 
és növényvilágát s mivel ezeket mint alkalmas táplálékot felfalja, 
elismeri az istent és dicséri jóságát, hogy oly atyailag gondoskodik 
róla. Azt hiszi, hogy minden lény érte van teremtve. Még a tudo- 
mány is él a hasznossági elméletekkel és épen ezért bonyolódik 
ellentmondásokba. Goethe szembeállítja ezzel a maga felfogását. 
, Hát tiszteljék csak azt az emberek, aki takarmányt ad a marhá- 
nak és oly sok ételt és italt az embernek, amennyit csak el tud 
fogyasztani; én azonban azt imádom, aki oly produktivitást helye- 
zett a világba, hogyha csak egy milliomod része kel életre, a föld 
úgy hemzseg az élőlényektől, hogy sem háború, sem pestis, sem 
víz, sem tűz nem árthat neki. Ez az éri istenem". Magának az isten 
szónak frázissá való csepűlése visszaélés az ő szemében. Az embe- 
rek annyit emlegetik az , Úr isten, jó isten" kifejezéseket, hogy ez 
által a fogalomhoz kötött jelentés elhalványul. , Különösen a papok- 
nál, akiknek a szó állandóan szájukban van, puszta frázissá válik, 
melynek emlegetésekor semmire sem gondolnak. Ha azonban át 
volnának hatva isten nagyságától, elnémulnának s a tisztelettől nem 
mernék emlegetni". 

E nyilatkozatokon át eljutunk ahhoz az istenhez, akit Goethe 
imád s rábizzuk az olvasóra, hogy a Goethe pogányságáról való 
felfogás fölött maga mondjon itéletet. Hogy ez itélet kialakulhasson, 
két lényeges dolgot kell felemlítenünk. Goethe mélyen át volt hatva 
attól a felfogástól, hogy Krisztusnak szeretetről való tanára nagy 
szüksége volt az emberiségnek, hogy haladhasson. A másik a 
biblia kérdése. Hogy mi a biblia tanításaiban valódi és Krisztustól 
származó, ezt alapjában véve nevetségesnek tartja, mert úgy fogja 
fel, hogy az a valódi benne, ami a természettel és ésszel harmo- 
niában van s ami még ma is előmozdítja fejlődésünket. Az a véle- 
ménye, hogy bármint álljon is az evangéliumok keletkezésének 
ügye, mindeniknek könyvén a fönség bizonyos visszfénye tükrözik, 
mely Krisztus személyiségétől származik. Mikor Goethe hajlott 
korában, nyolcvanhárom évvel vállán, halála előtt tizenegy nappal 


90 GOETHE ,POGÁNYSÁGA", 


e dolgokról elmélkedik, a magasztosig emelkedik felfogása meg- 
határozásában, de még ekkor sem veszti el éleslátását és csodá- 
latos józanságát. ,Ha azt kérdezik tőlem, hogy imádó tisztelettel 
viseltetem-e Krisztus személye iránt, ezt felelem: Mindenesetre ! 
Meghajlok előtte, mint a legfőbb erkölcsi törvény kinyilatkoztatója 
előtt. Ha azt kérdik tőlem, imádom-e a napot, ismét azt felelem : 
Mindenesetre! Mert ez is egyike a legnagyobb kinyilatkoztatások- 
nak, melyeket nekünk, a föld gyermekeinek látnunk adatott. Imádom 
benne a fényt és isten nemző erejét, mely által élünk, működünk 
és vagyunk s velünk együtt valamennyi növény és állat. Ha azt 
kérdik tőlem, meghajlok-e Péter vagy Pál apostol hüvelykcsontja 
előtt, azt mondom: Kiméljetek meg és távozzatok tőlem a ti 
abszordumaitokkal". 

Ezt a nyilatkozatot nem lehet félremagyarázni. Szükséges 
azonban még a reformációról való felfogását is ismernünk, hogy 
mindent összevetve, eljussunk Goethe hitét illetőleg a végső követ- 
keztetéshez. Megtaláljuk ezt is, mert Goethe mintegy szükségét 
érezte utolsó évében, hogy minden fontos kérdésben nyilatkozzék. 
, Egyáltalán nem tudjuk, hogy Luthernek és a reformációnak mi 
mindent köszönünk. Szabadok lettünk a bornirtság bilincseitől s 
képesek lettünk előrehaladott kulturánk folytán, hogy a forráshoz 
visszatérjünk és a kereszténységet a maga tisztaságában fogjuk fel. 
Most újra van hozzá bátorságunk, hogy szilárdan álljunk meg 
isten földjén és érezzük istenadta embervoltunkat. Haladjon bár az 
emberi kultura mindig előre, gyarapodjanak a természettudományok 
terjedelemben és mélységben, gazdagodjék az emberi szellem, amint 
akar, a kereszténység fönségét és erkölcsi kulturáját, úgy, amint 
az az evangéliumokban fénylik, nem fogja felülmúlni". De e 
nyilatkozaton kivűl egyebet is mondott Goethe, mely érezteti, 
hogy a protestantizmusnak is még fejlődnie kell. Ő tehát érzi azt, 
hogy a reformált egyházak sincsenek 0-t, ahol az első keresztény- 
ség volt. 

Épen ez az, ami itt a leglényegesebb s ide vezethető a Goethe 
pogányságáról való hit. Miután e szerint őt egyik vallásfelekezetbe 
sem lehetett besorozni, megtették pogánynak. Épen csak arról 
feledkeztek meg, hogy ha ő tulajdonképen egy felekezetbe sem 
sorozható, még mindig a nagy keresztény felekezethez tartozik. 
Igen ám, de az emberek azt kérdik: ,Mit hiszel Krisztusról ? Kinek 
a fia? Azoktól, kik nem felelik rá kereken: Ő isten és isten fia, 

rendesen megvonják a keresztény elnevezést". " Ezt az eljárást látjuk 
Goethenél is. O nem sokat kerülgette a dolgot s megmondta, hogy 
a szentháromságról tudni sem akar. Meg is jelölhetjük, hogy melyik 
hely az, ahol erre határozott nyilatkozatot tett. 1824 január 4-én 
mondta Goethe : , Vallási, tudományos és politikai dolgokban mindíg 
meg volt a bátorságom, hogy úgy nyilatkozzam, amint éreztem. 
Hittem istenben és a természetben és a jó győzelmében a rossz 
felett, de ez a jámbor lelkeknek nem volt elég. Azt akarták, hogy 
higyjem, miszerint három egy és egy három: ennek azonban ellen- 
szegült lelkem igazságérzete". 

Ime, ez Goethe hitvallása. S ezzel egyszer s mindenkorra 
leszámolhatunk a Goethe pogányságáról való felfogással. Fichte 
mondja, hogy ha Jézus visszatérne a földre, valószinűleg tökélete- 
sen meg volna elégedve, hogy ha a kereszténységet az emberek 
lelkületében találná meg és nem törődne azzal, vajjon hogyan 
dicsérik őt. Hihető, hogy e felfogás szerint a Goethe lelkületének 
keresztényi voltával is meg lett volna elégedve. De az emberek nem 
néztek bele az ő lelkébe s nem arra voltak kiváncsiak, hogy ott 
minő érzületet találnak, hanem azt kérdezték: , Istenül imádod-e 
Krisztust?" Ő pedig azt felelte: , Imádom az istent". Az emberek 
erre káték után szaladtak, s miután nem találtak akkor olyan 
keresztény vallást, melyben ilyen formula lett volna, kimondták, 
hogy pogány. Ha tovább kutattak volna, találtak volna egy kicsiny 
egyházat a magyaroknál, ahol Goethet elfogadták volna keresztény- 
nek, hogy ne legyenek kénytelenek a legnagyobb németet a pogá- 
nyok-közé sorozni. De honnan jutott volna eszükbe egy ilyen 
egyház? Ki hallotta hírét Dávid Ferenc egyházának? Századok 
teltek el azóta, hogy alapítója vértanui halált szenvedett s hitfeleinek 
sohasem jutott eszébe, hogy eljuttassák hirét és tanítását a refor- 
máció szülőhazájába, ahol Goethe élt és működött. 


; Arnold Meyer-Zürich : , Was uns Jesus heute ist", Tübingen, 1907. 


Dávid Ferenc és kora. 


Irta: Dr. Borbély István. 
(Folytatás.) 


Az az emberpár, mely a teremtés által elfoglalta helyét a 
paradicsomban, kezdetben a teljes üdvességben részesült. Hanem 
szabad akarata kárhozatba sodorta; Ádám és Éva bűnbeestek s 
bünösségük miatt megfosztattak az üdvtől. Hosszú idő telt el, míg- 
nem a késői nemzedékek fokozódó gyarlósága könyörületességre 
hajlítá az isteni szellemet s elküldé az ősanyagot, hogy formálja 
újra az emberiséget. Ez a második teremtés. Ámde, ezt többé nem 
lehetett olyan módon végrehajtani, mint az elsőt, mivel már min- 
den létezett. A második teremtés tehát csak részleges volt s nem 
a testre irányult, hanem a lélekre. Még pedig olyanképpen, hogy 
az isteni szellem választoti magának egy nőt, akit , minden emberi 
cselekedet nélkül", pusztán a szent lélek ereje által anyjává tett 
Jézusnak. Minthogy asszony szülte őt, Jézus valóságos ember volt ; 
ámde nem emberi cselekedet által, hanem a szent lélek által fogan- 
tatott, ennélfogva ő azzal a tiszta lélekkel született, amivel a leg- 
első ember, Ádám. ! Nagyon érdekes megfigyelnünk azt az aprólé- 
koskodó  következetességet, amivel Jézusnak a szereplése az 
általános rendszerbe be van iktatva. Ha ez a Jézus rosszat csele- 
kednék (rosz pedig mindaz, ami az isteni erővel ellenkezik), úgy 
bünbeesvén, elveszítené üdvösségét s a második teremtés nem 
sikerülne. Ezért van az, hogy Jézus minden dolgában atyja paran- 
csolatjára, vagyis a benne és általa működő isteni erőre hívatkozik. 
Már most Jézus bizonyos életévében öntudatára ébred küldetésé- 


" Dávid Ferenc mondta a gyulafehérvári második zsinaton : a]n Christo 
duo considerantur : caro, guam assumpsit ex virgine; et deitas illa, guam a 
Deo habet ex conceptione Spiritus sancti". (Heltai-féle jegyzőkönyv 0 I.) 

nek, ezért magára vállalja az emberiség összes bünét s a reárótt 
büntetéseket. Tehette, mert épen e célból küldte őt Isten e földre. 
A többi ismeretes. Jézus élt, szenvedett és meghalt. A kiszenve- 
déssel Jézus szerepe elvégződött, a történeti ember befejezte mun- 
káját, az anyag elvegyült a föld porával, melyből keletkezett, a 
benne működő erő pedig visszaszállott az őserőbe. Jézus után és 
Jézus óta újra üdvezülhet az emberiség. Ezért a nagy jótéteményért 
hálásak kell, hogy legyünk, még pedig előbb Istennek, azután a 
történeti ember Jézusnak. 

Ime, ez Serveto alapgondolata. A gondolat nála ugyan keve- 
sebb rendszerességgel olvasható, kora tudákossága az ő írásait is 
meghomályosította. Socinusnál s Dávid Ferencnél ! azonban minden 
kétséget kizáró értelemmel megtalálhatni, noha különböző művek- 
ben és elszórtan. 

S az ellentét Kálvinnal? Hát az ellentét ott van, hogy Kálvin 
— bár megemlékezik a praeexistentiáról, de — nem választja külön 
Krisztust és Jézust, ha vallja, hogy Krisztus épen olyan önmagától 
való és önhatalommal cselekvő valóságos Isten, mint az Atya vagy 
mint a Szent Lélek. Ha jól szemügyre vesszük e két hitrendszert, 
akkor lehetetlen meg nem látnunk, hogy ezek a valóságban nem 
ellentétesek, hanem egymás mellett parallel haladók anélkül, hogy 
akár kiindulásuk, akár lényeges részük közös volna. Serveto rend- 
szerének alapja Isten, Kálvin rendszerének alapja Krisztus. Azt a 


! Legtömörebben s legérthetőbben a gyulafehéri második hitvitán fog- 
lalta össze Dávid az ő Serveto-féle tanítását: , Vocabulum creationis in sacris 
literis dupliciter capitur; Primum pro visibilis mundi creatione, guae tribuitur 
Deo Patri. Secundo pro creatione invisibili, nova, interna, de gua David 
Psalm. 51, Cor mundi crea in me Deus. Conditi in Christo jesu, id est, 
recreati. In dispensatione plenitudinis condidit, id est, creavit per Christum. 
Creatio igitur haecc proprie Christo competit, guia verba Christi sunt spiritus 
et vita. Regnum Christi non est cibus et potus, aut res aligua visibilis, sed 
gaudium et pax. Prima illa creatio, facta est in mundi initio (uti Moses testatur) ; 
haec vero in plenitudine temporis, ut Ephes. 1 et 3 habetur. Regnum enim 
Christi non est de hoc mundo. Aliud enim est cárnale regnum et aliud spiri- 
tuale ; aliud legis, aliud gratiae. Oualis etiam conditor sit Christus, ostendit 
Paulus, cum dicit: Per eum instaurari, recapitulari et reconciliari omnia. Et 
Paulus his vocibus, condere, restaurare, reconciliare, recapitulare, eodem modo 
utitur. Totus enim iste locus est eiusdem explicationis. Vide Ephes. 1. Haec 
est mea docírina, pro gua etiam mortem oppetere paratus sum hac ipsa hora 
et sic prodire in conspectum Dei mei, negue peto mihi gratiam". (Heltai-féle 
jegyzőkönyv JI, I.) 

sok, ádáz küzdést, hiábavaló erő pazarlást, mit a XVI. század á 
Serveto-féle tanok kiírtására fordított, mind mind arra vihetjük 
vissza, hogy a küzdők nem ismerték meg egymásnak igazi állás- 
pontját. 

Blandratáé az érdem, hogy a Serveto-féle hitrendszert Erdélybe 
átplántálta, Mielőtt ennek a tevékenységnek részleteiről szólanánk, 
meg kell emlékeznünk egy olyan eseményről, mely következményei- 
ben végzetes hatású volt a rügyező unitárizmusra. Ez Békés és 
Báthory személyes ügye. 

A Ferdinánd halálát kövelő hónapokban János Zsigmond 
nagyobb szabású foglalásokat eszközölt, mivel birodalmát gyara- 
pítá. Az új uralkodó, Miksa, Svendi Lázárt bízta meg a vissza- 
foglalással. Az erdélyi rejedelmet előbbi háborúi annyira megfosztották 
katonáitól s pénzétől, hogy Békés Gáspár jobbnak látta azt taná- 
csolni: gyors követ által tudassák a portával Miksa szándékát s 
kérjenek ellene segedelmet. Ő maga mindjárt ajánlkozott a portai 
követségre. János Zsigmond hajlott a szóra s 1565 januárjának 
végén útnak indítá Békést. Azonban ez talán még az ország határát 
sem hagyta el, mikor Svendi befejezte hadi készületeit s oly erővel 
támadott a határszélekre, hogy a fejedelem kénytelen volt előbbi 
megállapodása ellenére békességért folyamodni Miksához. Miután 
követei, Báthory István és Nizowszky Szaniszló előzőleg Svendivel 
tárgyaltak, március 24-én Bécsbe vitték a közösen készített szatmári 
béketervet. d helyzet ezáltal veszedelmesen súlyosbodott. Báthory 
gyanútlanul érkezett a császárvárosba, mikor lóhalálban küldött 
értesítést vőn kézhez: a szultán Békésnek legnagyobb segítséget 
ígért, Báthory tehát ejtse el a magával vitt tervezetet s olyan pro- 
poziciókat terjesszen elő, melyekkel a segedelem megérkeztéig 
elhuzhatja az időt. 

Békés jóigyekezetében az eredmény után nem kételkedhetünk ; 
abban sem, hogy Báthory kiállja taktika dolgában vele a versenyt. 
A kérdés csak az volt, vajjon hisz-e Báthory a porta őszinteségé- 
ben, avagy nem? S megfontolva a példákat, átgondolván a gyakori 
késedelmezéseket, még inkább saját adott szavának férfias komoly- 
ságát, mellyel Svendit útjában feltartóztatá: elment Miksához s 
Nizowszky minden ellenzése dacára előterjesztette a szatmári béke- 
tervet. Csakhogy a jószándék idő előtt zátonyra jutott. Miksának 
előbb volt tudomása Békés küldetésének eredményéről, mint 


Báthorynak s e kétszinű játéktól — mert mi egyébnek nevezhette 

volna e két irányú akciót — megmérgelődvén, mielőtt védekezhetett 
volna, János Zsigmond követét junius 5-én letartóztatá. Így Békés- 
nek közvetve s akarata ellen bár, de része volt a Báthory fogságra 
juttatásában s innen kezdődik az élesebb ellentét e nagyratörekvő 
férfiak között." A fogoly két esztendeig időzött Bécsben s oly szi- 
gorú őrizet alatt állott, hogy a jezsuita atyákon kivűl senki látogatót 
nem bocsátottak hozzá. Azon paterek között, kik bosszús lelkét 
vigasztalni próbálták, előtte legrokonszenvesebb a magyar Szántó 
István volt, ki ekkor kötött vele bizalmas barátságot. ? Mint majd 
látni fogjuk, Szántó barátsága Báthory sorsára későbben nem kis, 
az erdélyi reformációra meg épen végzetes hatással volt. 

Miután , a vakmerő követ" eképen megkapta büntetését, hasonló 
sorsot szánt magára a fejedelemre is Miksa, ezért tudatá a szul- 
tánnal a szatmári béketerv pontjait. A szultán ingerültsége határ- 
talan volt. Feleletre szólítá a fejedelmet. 

Míg ezek történtek a politikában, a vallási villongások sem 
szüneteltek Erdélyben. A nagyenyedi zsinat által megalapozott 
kálvinista egyház immár elég erős volt arra, ho y lépcsőül szol- 
gálhasson egy új egyházba való átmenésnél. S Blandratának nem 
volt ennél egyéb céija ... Szándékát a megvalósításban könnyíti 
a fejedelemnek irányában megnyilatkozó jóakarata. 

Legelőször is Dávid Ferencet avatta terveibe. Ez a vágyaiban 
merész, elhatározásaiban kitartó prédikátor az enyedi zsinat óta a 
fejedelem udvari papja s az erdélyi kálvinista egyház superinten- 
dense volt. Személyes tulajdonai, deli termete, szónoki lelkesedése, 
éles dialektikája, nem különben alapos készültséggel társult rokon- 
szenves egyénisége egyaránt föltétlen biztosítékai valának a tervezett 
nagyszabású akció sikerének. S folyt a küzdés. Kezdetben csak 
Dávid maga hirdette, hogy ,egy az Isten s nem három"; rövid 
idő mulva már társai is akadiak a kolozsvári egyházban. Basilius 
István, Egri Lukács és Szegedi Lajos segédkeztek neki. A magyar- 
ság tehát elhitte azt, hogy igazságot tanítanak. Am, a kincses város 
szász nemzetiségű kálvinistái, élükön Heltai Gáspárral, Titus, Mihály 
és György predikátorokkal tiltakoztak ez újítások ellen. Minthogy 
azonban mindkét fél mérsékelte hevét, összeütközésre nem került 


: Szádeczky L.: K. Békés Gáspár, Bpest, 1887. 10 1, hol idézve van 
Gyulafi Lestár följegyzése is. 
ii : Fraknói V, : Egy magyar jezsuita a XVI. századból. Bpest, 1887. 6—7 1], 

sor. Különben is könnyen azt lehetett volna gondolni, hogy újra 
nemzetiségi ügy lesz a vallás dolgából. Azonban más fordulatot 
vett a história akkor, amikor Szikszay Fabritius Balázs, a magyar 
iskola igazgatótanára mondott ellent. Szikszay a kor szokása sze- 
rint Dávid Ferenc superintendensi asztalánál étkezett, tehát naponként 
értesült az eszmék forrongásáról. Előbb csak vitatkozott, majd 
elmaradt a coetusból. Mikor mindez nem használt, tanítványait 
eltiltotta az újszellemű prédikációk hallgatásától. Dávid most már 
nyiltan megvádolta a rektort s a polgárságra appellált. A szülők 
aggódó kétkedéssel nézték a versengést, hiszen nem az ő meg- 
állapodott gondolkozásuk forgott kockán, hanem serdűlő gyermekük 
lelkülete. A tanulók egy része állhatatos maradt tanítója mellett. 
Nagy volt azoknak is a száma, akik a superintendenst követték s 
templomba jártak. Napok, hetek multán kezdett megváltozni Kolozs- 
vár nyugalma. Az előbb még tartózkodó társadalom észrevétlenül 
hajlott Dávid felé s Szikszay Fabritius szomorúan látta pártjának 
apadását. Nehéz is lett volna tovább állani a küzdést, hát jobbnak 
látta odahagyni őrállását. Egy évi nehéz munka után eltávozott 
Kolozsvárról. Helyét Károlyi Péter foglalta el. Az új rektor Melius 
bizalmas és érdemes barátja, erős kálvinista, kinek nem közönséges 
tehetsége és bátorsága volt hivatva elsimítni a keletkezett zavarokat. 
Csakhogy ezt nehéz volt tennie. Az unitárizmus megalapozásának 
ez idején minden eddiginél szorosabb volt a kapcsolat a tanító és 
tanítvány, a pap s a hivők között. Hiszen nem elhitetés, de meg- 
győzés volt a cél. 5 mihelyt a hallgatóság azt vette észre, hogy 
előbbeni álláspontja nem az ő értelmének megfelelő, valamint meg- 
tanulta meglátni valamely hitrendszer hibáit: fölszabadult értelme 
többé nem akart tekintélyt ismerni. Dávid Ferenc megtanította 
hiveit hitük megértésére, tehát tulajdonképen azt a módszert ismer- 
tette meg velük, mellyel önlelkükben megtalálják hitüket. Ezt azért 
volt szükség tennie, hogy öntudatos meggyőződés alapján való 
követőket szerezzen magának. Bizonyára nem gondolta, hogy ez 
által kettős eredményt ér el, hiszen önértelmükre ébredt hivei nem 
okvetlenül az ő meggyőződését kellett, hogy elfogadják. Valóban, 
mindennap új, meg új próféták támadtak, kik a tanult módon 
kétségeskedtek minden eddigi magyarázat helyességében (itt gyö- 
kerezik a későbbi unitárizmusnak tulnyomólag negativ jellege) s 
más, az eddigieknél — szerintük — sokkal igazabb hitet kezdtek 
hirdetni, Ez igehirdetők a különben meglevő zavargásokat annyira 

elmérgesítették, hogy a városi tanácsnak kellett ellene föllépni. Én 
tanács el is határozta, hogy ,ha valaki efféle dolgot cselekedni, 
szentírással ellenkező véleményeket, dogmákat hirdetni TI ELVEZKBA 
az ilyet a papok feljelentésére a birák és szenátorok állítsák elő, 
küldjék fel a templomi szószékre és kényszerítsék, hogy az egész 
gyülekezet előtt vitatkozzék meg a papokkal. Ha tudományát a 
szentírásból bebizonyítja: hát jól van; de ha nem tudná bebizo- 
nyítani : egy ingre vetkőztetve megvesszőztessék és a városból 
kiűzessék" (1565 dec. 11.). De ugyanakkor azt is végezték, hogy 
sa plébánus hivassék a gyűlésbe és komolyan intessék meg, hogy 
szünjenek meg az egymás ellen való prédikálástól és csak azt 
prédikálják, ami az Isten egyházának hasznára és gyarapodására 
van és nem okoz botránkozást". 

Ilyen körülmények között természetes, hogy Károlyi Péter ifjui 
lelkesedéssel minden alkalmat megragadott Dávid tudományának 
megrontására. Emlékeink csak attól az időtől kezdve maradtak, 
hogy mindketten vitáznak a trinitas és unitas nagy kérdésén. Dávid 
érvelései megfoghatatlanul kisiklanak a rektor kezéből, mire ez 
szégyenkezve távozott Meliushoz, segítséget kérendő. Melius első 
intézkedései ismeretlenek, de bizonyára nem lehettek célravezetők, 
mert 1566-ban — épen akkor, amikor a nagy török hadjárat kez- 
dődött — ő is nagy akciót indít. A XVI. század szokása szerint a 
szóbeli vitatkozás volt a legádázabb küzdés. Az írásbeli vita a 
legyőzött félnek maradt végső erőpróbája. Melius is szóbeli vitát 
kért a fejedelemtől, hadd lássa, mit hirdetnek erdélyi papjai, kik 
nem régen még egy nézeten voltak vele. A fejedelem — noha 
Miksa leleplezései miatt a szultán haragja következtében épen ekkor 
volt legválságosabb pillanataiban — készséggel hivott össze Gyula- 
fehérvárra generalis zsinatot. 

E zsinat célja inkább kölcsönös tájékoztatás, mint egymás 
legyőzése volt. A vita lényegét a háromság képezte. Meliusék az 
1562-iki debreceni confessioban azt vallották, hogy ,az isteni lény- 
ben három megkülönböztetett lényeg van : Atya, Fiu, Szent Lélek". 
Ez a három lényeg egymással teljesen egyenlő külön-külön véve, 
de aképen, hogy egyik még sem helyettesíthető a másikkal. Ennek 
a meghatározásnak két olyan része van, melyet Dávid Ferencék, 
sőt már Stancaro is, kifogásoltak. Egyik ez: ha más az állat és 
más a három lényeg, akkor könnyű azt gondolni, hogy itt négy 


istenről van szó. A gyulafehérvári zsinat tehát kimondotta : , Meg- 

vetjük az Antikrisztust, mert ő az igaz és mindég áldott Háromn- 
ságnak tudományát az Atyaistenről és az ő Fiáról, ami Urunk 
Jézus Krisztusról és mind a kettőnek lelkéről ördögi vakmerőséggel 
megrontotta és annak helyébe az irtózatos négység bálványát hozta 
be". Ezzel egyszersmind kimondották azt is, hogy az ,állat", mint 
a háromság foglalatja, nem létezik; e helyett azt állították: , az 
egy igaz Isten — az Atya az ő Fiával, a Jézus Krisztussal és Szent 
Lélekkel". Nehogy azonban azt lehessen hinni, hogy csak formalis 
változtatás történt, hozzáfűzték: ,Az Atyáról pedig azt mondjuk, 
hogy oka és kútfeje a Fiúnak és Szent léleknek, a kiben és akiből 
ezeknek lényök öröktől fogva van". Ezt az egész fogalomsorozatot 
csak Serveto dogmatikája tudja megértetni. Láttuk, hogy nála az 
isteni erő olyan abstract valami, amit mi nem tudunk elgondolni 
másképpen, csak konkrét alakban, vagyis meghatározott formájá- 
ban. Ennélfogva föltesszük, hogy az alak, a forma vagy Serveto 
kifejezése szerint a Krisztus — ép oly öröktől fogva létezett, mint 
a lényeg. Hogy aztán ez a lényeg miképen változott formává, arra 
csak azt felelhetjük, hogy a szent lélek hozzájárulásával. Itt a szent 
lélek fölvételére okvetlenül szükség van, de azért mit sem tesz 
érthetőbbé, mivel nem ismerjük hatásának módját. Ezért nyugszunk 
meg a szent lélek csodatévő erejében. A másik a történeti Jézus 
szerepének beiktatása az egyetemes rendszerbe. Ez utóbbi később 
igen jelentős akadálya lesz a kálvinizmus fejlődésének. Ezuttal 
azonban nem került napirendre. Ennyiből kétségtelen bizonyoság- 
gal konstatálhatjuk a Serveto-féle tanoknak s ezáltal Dávid Ferenc- 
nek is hatását Melius s követői gondolkozására. 

A gyulafehérvári zsinat tulajdonképen való jelentőségét Melius- 
nak e mondata jelöli: ,Ha a dolog lényegére nézve egyetértünk, 
nincs reá ok, hogy a szavak miatt háborút indítsanak ellenünk". 
5 a május 19-iki marosvásárhelyi zsinat csakugyan végleg meg- 
erősítette a megszövegezett tételeket. Egyszersmind elhatározták azt 
is, hogy az eddig használt kátét e tételek alapján át fogják dolgozni. 

Melius azzal a szándékkal jött volt Erdélybe, hogy megis- 
merje s ha tényleg vannak, hát megsemmisítse a Blandrata és 
Dávid-féle antikálvinista tanokat. A gyulafehérvári s marosvásárhelyi 
zsinat után azzal a nyugodt tudattal távozott Debrecenbe, hogy ha 
voltak is ellentétek Erdélyben, azok immár, némi kölcsönös enged- 
mények árán, kiegyenlíttettek. S e nagy munka — ha tényleg így 
van! — jogos önérzettel tölthette el. Nemcsak maga, de párthivei 

is bizok hihették, hogy még mindíg ő a magyar reformáció 
vezére. 

A fejedelem is örömmel hallá a jóhírt. Legalább megbizonyo- 
sodott affelől, hogy a hit dolgában nem fenyegeti veszély a biro- 
dalmát. Úgy is elég sok a baj a politikában. 

Valóban a békés egyetértés perspektivája tárult az aggodal- 
maskodók elé. A reménységnek e szép napjait, mint a multban 
annyiszor, most is váratlan esemény zavarta meg. Az utóbbi nehány 
év alatt Alciati, Gentile, Gribaldo, Socinus Laelius és Ochino voltak 
a külföldi antitrinitárius mozgalmak vezetői. E mozgalmakról Erdély 
állandóan értesült s így vették 1564-ben a hírt, hogy Gribaldo 
Svájcban, Ochino pedig Lengyelországban meghalt ; Socinus Laelius 
haláláról már 1562-ben értesültek. Noha fájdalmasan érinté Dávidé- 
kat e hír, beletörődtek, mert tudták, hogy a végzet ellen halandó 
ember nem lázadhat föl, Azonban más lett hatása az ujságnak, 
mely azzal az érdekességgel szolgált, hogy Gentilet 1566 augusztus 
5-én perbe fogták s egy hónapi vallatás után, szeptember 10-én 
Bernben lefejezték. S mindezt miért? Hát először azért, mert a 
trinitast emberi találmánynak mondta, mely nincs meg a szentírás- 
ban; másodszor, mivel azt tanította, hogy a biblia csak az atyát 
nevezi egy. igaz Istennek; harmadszor, mivel tagadta, hogy a Fiú 
önmagától való örök Isten lenne. A berni tanácsnak e cselekedete 
nagy hatással volt a magyar reformációra. Dávid Ferencéket is, 
Meliusékat is arra ösztönözte, vetnék össze hitvallásukat Gentile 
tételeivel. Ez a hasonlítás azzal az eredménnyel végződött, hogy a 
Gyulafehérváron elhatározott, Marosvásárhelyen megszövegezett, 
majd pedig az átdolgozott heidelbergi kátéba foglalt hitvallásuk 
sokban egyezik Gentile állításaival. Hiszen a VIII. cikkben maguk 
is elismerték, hogy ,a Fiú és Szentlélek istenségének forrása és 
oka maga az Atya". Sőt a IX. cikkben éppen ez áll: , Azt tartjuk, 
hogy az apostoli hitforma elején ezt a szócskát: egy — az Atya 
Istennek kell tulajdonítani"; s a félreérthetés elkerülése végett 
hozzáfűzték: ,a Fiú és Szentlélek méltóságából az Atyának fölül- 
haladó különös méltósága semmit le nem von". 

Ez a fölfedezés kettős következménnyel járt. 

Miután mindkét rész ujólag átvizsgálta a megállapodásokat, 
e tanulságok alapján megfogalmazta konfesszióját. A sort Dávidék 
kezdették s 1567 február 17-én Tordán olyan tételeket állapítottak 
meg, melyek a vásárhelyi zsinaton készültektől csak alakra nézve 

különböznek, lényegben azonban azzal is, meg Gentile dogmáival 
is egyezők. A tordai végzéseket joggal nevezhetjük a magyarországi 
unitárius hitvallás legelső konfessziójának.! Meliusék épen egy hét 
mulva, február 24—26-án Debrecenben gyültek össze. Rájuk több 
elvégezni való várakozott, mert a Gyulafehérváron föladott kálvinista 
trinitast kellett visszavenniök. Ezért először is azt jelentették ki, 
hogy Dávid Ferencék a Gyulafehérváron létrejött egyezséget ,a 
vásárhelyi zsinatban fölzavarták", majd a részletekre térve, meg- 
tagadták előbbi álláspontjukat A II. Igaztételben , visszavetik azokat, 
kik eltörülvén a valóságos háromságot, az egész istenséget az egyedül 
való Atyába zárták be". A III. Igaztételben vallják, hogy az Atya, 
Fiú és Szentlélek ,egy lényű, egyenlő és önmagukban önálló 
istenségek", 

Az egyik következmény tehát a genfi kálvinizmusnak sértetlen 
állapotba való visszaállítása volt. Ez a restitutio Calvinianismi egy- 
szersmind a magyar kálvinista egyháznak a Blandrata és Dávid- 
féle Serveto -hitüektől való különválását is jelentette. Az 1567-iki 
debreceni zsinaton Dávid Ferencnek társaságát ,mint ragályos 
pestist, kerülni határoztuk; ha ugyan ezek eretneksége választott 
birák elé terjesztetve, még keményebben el nem ítéltetik és kimondott 
büntetésük végre nem hajtatik, mint Gentile Bernben most elítél- 
tetett." — írja junius 28-án Melius. Maga rögtön gondoskodott is 
róla, hogy alföldi kerülete külön alapon szervezkedjék, megszakít- 
ván az erdélyiekkel minden további összeköttetést. 

A másik következmény a hitvitázó irodalom kifejlődése. Már 
eddig is láttuk, hogy a vitákat könyvekkel toldották meg, azonban 
e könyvek vagy a viták eredményének  összefoglalásai vagy 
pedig a legyőzött félnek megmaradt végső kisérlet valának. Ezután 
ritkulnak a szóbeli viták s helyette könyvekkel hadakoznak ; s nem- 
csupán a vezérek. A reformáció lassanként tömörítette a pennafor- 
gató embereket s a század derekán már erős írói gárda védi hite, 
egyháza épségét. 

Meliusnak a debreceni zsinaton jóváhagyott kánonjai nagy 
forrongást idéztek elő Kolozsváron, Említettük, hogy a szász kál- 
vinisták eddig sem látták szivesen Dávid újításait, most meg egye- 


" A teljes szöveg közölve Lampe : Hist. Eccles. Hungar. 147—148 í. L. 
hozzá u. o. 149-- 158 1. Magyarul a konfesszió: Kiss Áron: A XVI. században 
tartott ref. zsinatok végzései, 449— 452 I. 

nesen szakadás elé állították az egyházat. Heltai és Titus papok 
augusztus folyamán leköszöntek hivatalos állásukról. Félrevonulásuk 
nagy megütközést keltett, a már régóta lappangó egyenetlenség 
ezzel tetőfokra hágott; némelyek megmaradtak ugyan Dávid Ferenc 
hite igaz voltának tudatában, mások azonban kétségeskedni kez- 
dettek, ; sőt voltak olyanok is, kik fanatizmusukban halállal, gyil- 
kossággal fenyegetőztek. Mind e körülmények hozzájárultak a vá- 
ros békéjének feldulásához. A tanács egyelőre nem intézkedett sem- 
mit, mert várta a helyzetnek valamilyen kialakulását, hiszen a fejet- 
lenségnek e napjaiban azt sem lehetett tudni, vajjon mi kötelesség 
vár reá, mint hatóságra. Mert, noha Melius ismételten figyelmükbe 
ajánlta a genfi és berni tanács példáját, maguk egyelőre nem mer- 
tek volna ily radikális intézkedést foganatosítani. A zavaroknak ez 
idején jelent meg Dávid Eerenc tollából a Refutatio scripti Melii. 
Az egész könyv célját és alapgondolatát a fejedelemhez intézett 
ajánló levél adta. A világi hatóságnak — ugymond Dávid Ferenc 
— joga van arra, sőt egyben kötelessége is, hogy a papok admi- 
nisztrationális munkálkodását ellenőrizze, hogy vitabirákról gondos- 
kodjék, de nem lehet joga ahhoz, hogy bármely felekezet hitét 
tűzzel-vassal terjessze. Krisztus követői független polgárok, kiknek 
szabad lelkületén csak nem ejthet csorbát a külső erőszak! A feje- 
delem ismeri Meliusék hitvallását, de bizonyára látta saját con- 
fessiojukat is, s nem kétli, hogy melyiknek ad igazat. Azonban 
bármint vélekedjék ő felsége, ők (Dávidék) kívánják, hogy a szó- 
lás, a véleménynyilvánítás szabadságát ne vonja meg egyik féltől 
sem, mert csak így juthat világosságra Istennek ígéje. Ez általános 
tájékoztató után négy részben ismerteti a vásárhelyi zsinat megál- 
lapodását s kimutatja, hogy nem ők, de Meliusék azok, akik a 
megállapodást megszegték. 

A Refutatio főleg az elégedetlenkedőknek szólott. Dávidnak 
azonban arra is volt gondja, hogy hív követőit se hagyja kielégíi- 
tetlenűl; valamint, hogy a külföldi tudományosság se legyen az ő 
ügyükben tájékozatlan. Ezért nagy vállalkozáshoz kezdett. Legelső- 
sorban is a tudományos igényeket akarta kielégíteni; evégből — 
s mint a szöveg mutatja — nagy előkészülettel hozzálátott a De 
falsa et vera unius Dei megírásához. Munkájában a hagyomány 
szerint Blandrata is részt vett. Mielőtt azonban nyomtatás alá adta 
volna, az egyes részeket vagy szószerinti fordításban, vagy átdol- 
gozásban a magyar közönségnek is rendelkezésére bocsátotta Rövid 

útmutatás, illetőleg Rövid magyarázat címen. Nem szükség részle- 
tesen szólanunk e könyvek tartalmáról; ugyanazok a tanítások 
vannak benne, melyekről eddig szólottunk. Egyet azonban meg 
kell jegyeznünk, hogy: e két magyar könyv stilusa feltünően ide- 
genszerű, Dávid Ferenc magyaros nyelvezetét a gyors munka való- 
sággal összerontotta; néhol csaknem az értelmetlenségig zavaros, 
másutt tipikusan latin. Mindazonáltal e könyvek hatása rendkívüli 
volt. Thuri Mátyás elküldvén azok egy példányát Wolf wittenbergi 
tanárhoz, csatolt levelében írja, hogy lelke szörnyű fájdalma nélkül 
említeni sem képes e veszedelmes emberek tanainak előhaladását. 
Küldöttek e könyvekből Bullinger Henriknek, Beza Tódornak s 
Simler Jósiásnak is, kérve, cáfolják meg azokat. Ez utóbbi igérete 
szerint nemsokára könyvet bocsát közre Dávid ellen. 

Még jelentősebb volt a magyarságra tett hatás. János Zsig- 
mond részben Blandrata, részben Békés és Mikola közbenjárására 
kedvező véleménnyel volt az új tanokról s Dávid Ferencet szivesen 
meghallgatta, noha maga most még nem csatlakozott követőihez. 
Ahhoz is hozzájárult, hogy az 1568. január 6—14-ki tordai ország- 
gyűlésen ,ennek a hitnek terjesztésére engedély adassék. Evégből 
kimondotta, hogy az üldözések ellenében meg akarja menteni a 
szabad hithirdetés elvét s alapúl véve a korábbi végzéseket, elren- 
deli, hogy a prédikátorok az evangéliumot saiát értelmük szerint 
szabadon hirdethessék, minden helység olyan prédikátort tarthas- 
son, milyen neki tetszik s a szuperintendensek ezek háborgatásától 
eltíltatnak, senkit tanításáért papságától meg nem foszthatnak : 
mert a hit az Isten ajándéka!" Ez kétségtelenűl nem jelentett 
egyebet, mint azt, hogy a kálvinista papok unitárius tanokat is 
hirdethetnek, ha hiveik így akarják. Ám, ebben a formában is nagy 
jelentőségű : vetésnek mondhatnók a nemsokára bekövetkező ter- 
méshez viszonyítva. S aki e munkát gyakorlatilag elvégezte : Dávid 
Ferenc volt. Blandrata tekintélye csak arra szolgált, hogy a feje- 
delmi udvart tájékoztassa s állandó kedvezésre bírja; a polgárokat 
megnyerni Dávid teendője maradt. A multat megjelenítő képzelet 
színesen festheti e hitterjesztést, A pihenés óráiban a szószéken 
beszél a prédikátor. Megtérésre inti hallgatóit, mert elközelgett az 
idő, melyen ők is bémehetnek Kanaán földére. Érvelései igazságá- 
nak bizonyítására idézi az Egyiptomból kivándorolt zsidók törté- 
netét, kik nem hallgatva a vezérlő szózatra, Isten bűntetéséből 40 
évig kényszerültek bujdosni, Aztán mikor a hallgatóság figyelme kellő - 

képpen hozzátapadt a példához, váratlan fordulattal szólott : , Mi éret- 
tünk írattatott meg az elmondott história". A megdöbbent hallgatóság 
még magához sem tért meglepetéséből s a szónok folytatta : , De lásd 
meg az üdőt is. 1526—7—8 esztendőben kezde Luther Márton 
Zwingliussal vetélkedni az úr vacsorája és a bálványok felől. Ha az 
esztendőket megszámlálod, melyekben ezek egymásra hadakozta- 
nak, meglátod, hogy mostan telik be a negyven esztendő". Nem 
hagy kétséget egy percre sem. A hitújítás nem ez évben kezdődött. 
Dávid Ferenc kész a felelettel. ,Az örömnek esztendeje, melyben 
minden szolgák az ő elvesztett jószágokra térnek vala, Isten paran- 
csolatja szerint mindenkoron az ötvenedik esztendő volt. A fel- 
támadás után 50-ed napra bocsátá Krisztus is a szent lelket. 
Mostan vagyon annak ötven eszteneeje, hogy Luther Márton fel 
kezdé bontogatni Krisztus koporsóját..." Az utókor rideg okos- 
kodása hozzáteheti, hogy e bizonyításnak ma kevés ereje van, de 
a kortársak, kik a magán életben a török vésztől sanyargattattak, 
kiket a német fenyegetett s végül, kik a politikában örökös bizony- 
talankodást, a vezetők között örök töprengést láttak, s akiknek lel- 
kületét a reformáció támasztotta vallási villongás is megzavarta, 
ezek a kortársak reménykedő aggodalommal hallgatták a szent 
könyv jövendőlését. Mert Dávid Ferenc ez alkalommal sem tett 
egyebet, mint a biblia mondásait vitte át a mindennapi életbe. 
Annak a Meliusnak, ki a debreceni kánonokban az ótesta- 
mentum bosszúálló Istenéhez folyamodott az új hitűek megbün- 
tetése végett, rettentő szava volt ez eseményekhez. Haragjának első 
gerjedelmében (dec. 4-én) Debrecenben akarta összeroppantani az 
erdélyieket. Meghivóját, melyben Dávidéknak , Arius, Cerinthus és 
Gentile skorpiók pestises utódinak, a viperák ezen szülőinek" 
,hamuvá égetésére" tesz célzást, elküldötte erdélyi ellenfeleihez is, 
felszólítva őket közöttük megjelenésre. Dávid e meghívásra azt 
felelte, hogy zsinatjuk kitüzött helye gyanus, mert ki van téve a 
török s német száguldozásoknak ; ehhez járul, hogy azon helység 
papja (Melius) vértől nem írtózó ember, ki minden hivőnek lest 
hány és életére tör. A debreceni zsinat Dávidék nélkül is megtar- 
tatott, de határozatait nem ismerjük. Az unitáriusok a , Disputatio 
Debretzinensis, comoedia Valaszutina illustrata" című komikotra- 
gédiával feleltek e zsinat végzéseire. , De hogy Melius győzelem- 
mel ne dicsekedhessék — folytatja válaszát Dávid —, s ne hir- 
dethesse, hogy ők a világosságot kerülik, méltóztassanak a szellem 

fegyverével hozzájok jönni" — Tordára, 1568 március 3-ra, , náluk, 
mint eddig tapasztalták, most is a legbiztosabb helyen lesznek ; 
atyjokfiai segélye sem fog hiányozni s bár ellenkezők nézeteik, 
mindent békésen és a szelidség lelkével fognak elintézhetni", Csa- 
tolja egyben a vita tételeit is. Februárius 3-án pótlólag tudatták, 
hogy a fejedelemnek Székelytámad várában költ határozata szerint, 
,hogy ily nagy dolog annál nagyobb tisztességgel és méltósággal 


menjen végbe", a Tordára hirdetett zsinat Gyulafehérváron fog 
megtartatni. 


(Folytatjuk.) 

Nádai Pál, Könyv a gyermekről. Munka, játék, művészet. 
Ignotus előszavával. Budapest, Franklin Társulat. 1911. 

A szelid lelkű Názáreti Mester ezelőtt 2000 évvel a Jeruzsálem 
felett elhuzódó lankás oldalokon és a tó partján összegyűjtötte híveit és 
tanítványait, egyszerű, igénytelen, tisztalelkű embereket s hirdette nekik: 

Új parancsolatot adok néktek, hogy egymást szeressétek; amint 
én szerettelek titeket, úgy szeressétek ti is egymást (János 13, 34.). 
Szeressed a te felebarátodat, mint magadat. (Márk 12, 31.). Szeres- 
sétek ellenségeiteket; áldjátok azokat, akik titeket átkoznak ; jót tegye- 
tek azokkal, akik titeket gyűlölnek és imádkozzatok azokért, akik tite- 
ket háborgatnak és kergetnek titeket. (Máté 5,44). Így tanított Jézus, 
így szórta szét szelid lelke kincseit, melyekkel megváltotta a világot. 

Ma is, 2000 év mulva egy fájdalmaktól mérték felett kínzott 
bölcs nem kevésbbé gyönyörü tájakon, Olaszország kék ege, Svájc 
hófedte tetői alatt, tiszta levegőjű völgyei között, nem nagy hallgató- 
ság előtt, hanem széles körű olvasó közönségének szintén új paran- 
csolatot hirdet. De mennyire más a Nietzsche új parancsolata! A ke- 
reszténység megállapította az erkölcsi értékek , tábláját." Rossznak és 
bűnnek mondja a szigort, kegyetlenséget, ravaszságot, haragot, vak- 
merőséget, harcot és hamisságot. Ellenben jónak a szeretetet, részvé- 
tet, alázatosságot, kegyességet, megbocsátást. 

És most jön az új evangélium hirdetője s az értékek e tábláját 
rossznak találja. Életünk irányát meg kell változtatnunk, a régi érté- 
keket fel kell forgatnunk, a régi erkölcs helyébe újat kell tennünk. 
Amit eddig jónak, erkölcsösnek tartottunk, azt ezután tartsuk rossznak, 
megvetésreméltónak. És megfordítva. ,,Ne kíméld felebarátodat; az 
ember olyan valami, amit le kell győzni." Miért? Hogy  előállhasson 
egy nagyobb, erősebb, hatalmasabb, természeti erőkkel és fékezhetet- 
len ösztönökkel dúsan megáldott ember, az emberfeletti ember, az 
Übermensch. , Az emberfeleiti ember fekszik a szívemen, nem az em- 

ber, nem a felebarátom, nem a legszegényebb, nem a legszenvedőbb, 
nem a legjobb." Minden eszköz jó, ami e célhoz vezet, minden elve- 
tendő, ami ettől eltérít. Inkább nagynak lenni, ha a rosszban is, mint 
kicsinynek. E célért feláldozni mindent. Mert az értékek mértéke az 
az emberfeletti ember. Ez az új értékelés igazi teremtés. Az élet 
lényegében nem egyéb, mint a hatalomhoz való akarat. ,A gyógyít- 
hatatlannak ne akarj orvosa lenni; ami esik, lökjed ; akit nem tanítotok 
repűlni, azt tanítsátok gyorsabban esni." Az Übermensch élete ,az 
idegennek, gyengébbnek elsajátítása, sértése, legyőzése, elnyomása; 
szigor, saját formái ráerőszakolása, bekebelezés és kizsákmányolás." 
Ennek a kíméletlen érvényesülésnek érdekében ,semmi sem igaz, 
minden szabad." Tagadom az erkölcsiséget, mint tagadom az alchy- 
miát . . . és tagadom az erkölcstelenséget is, nem azt, hogy sok em- 
ber erkölcstelennek érzi magát, hanem azt, hogy volna tényleg oka 
annak érezni magát". Valóban adva csak szenvedélyeink és vágyaink 
világa van s ezért csak az a morál egészséges, amely nem fordul az 
élet ösztönei ellen. 

A kereszténység beleélte magát abba a vígasztaló illuzióba, hogy 
a gyöngeség erő. Ez a felfogás a hitvány, a közönséges, az alsórendű, 
a gyenge, a leigázott, a rabszolga, a csorda morálja. Helyébe kell 
tenni az úri morált: jó a szigor, a kegyetlenség, erőszakosság, kizsák- 
mányolás ; jó mindaz, ami erőt, hatalmat jelent, félelmet ébreszt. , Le- 
gyetek kemények, mint a gyémánt és a szobrász vésője." Hiszen a 
szenvedni tudás a legkevesebb. Ebben gyenge asszonyok és rabszol- 
gák is sokra vihetik. , De nem veszni el belső bánattól és fájdalom- 
tól, ha nagy fájdalmat okoztunk s a fájdalom kiáltását halljuk, ez 
nagy, ehhez nagyság kell," ! 

De nem folytatom tovább. Csak ráakartam mutatni arra a tisz- 
tátalan forrásra, melyből Nádai könyvének nagynevű előszó-írója a maga 
erkölcstana elveit veszi. /gnotus valóban ,hűvös és durva" s ezzel 
a szép, okos és értelmes könyvvel , ellenmondó elgondolásokkal" ve- 
Zeti be olvasóját a maga erkölcsi gondolatvilágába. , Ha a nevelő be- 
csületes akarna lenni növendéke iránt, azt kellene mondania neki: 
Ne légy szamár. Egyszer élsz csak, ne tekinteteskedd el az életedet. 
Ne törődj mással, mint magaddal, mert ha magad nem törödöl ma- 
gaddal, más ugyan nem törődik. Tedd meg te, amit felebarátod ma- 

gának kíván. Hajolj meg te a hatalmasok előtt s nyargald le a gyen- 
géket; hizelegj az aljasoknak, mert ezek árthatnak s komiszkodj a 
nemeslelkűekkel, mert ezek nem állanak bosszút. Vedd el a gyengétől, 
amije van, mert az erős nem adja oda. Adj a gazdagnak, mert az 
fizet s ne adj a szegénynek, mert annak nincs miből fizetnie. A má- 
sok becsületessége a legjobb üzlet s a pénz nem boldogít, ha nem 
az enyém . . . És így tovább — tulajdonképp az volna a tökéletesen 
becsületes nevelő, aki növendékét tökéletes gazemberré nevelné. De 
mivel a nevelő nem így tesz, s mikor inkább abba veti becsvágyát, 
hogy növendékét tökéletesen becsületes emberré nevelje; nem tudom, 
hogy rossz óráiban nem érez-e valami eltorulás-félét; nem érez-e 
lelkifurdalást, hogy megrövidítette boldogulásában, mert a boldogulás 
módjainak megvetésére nevelte azt, akinek boldogulása az ő nevelő 
gondjaira volt bízva ?" (XIII—XIV. II.) 

És ez az antiszociális Übermenschkedés, amely lehetetlenné tesz 
minden közösségi életet, amely nem ismer szeretetet, önzetlenséget, 
gyöngédséget, egy olyan könyvnek az előszavában foglal helyet, rnely- 
nek írója nyiltan vallja, hogy a Herbart-féle egyéni-családi és a Natorp, 
Bergemanntól képviselt szociális nevelés két iránya közűl , érzésé- 
hez" az utóbbi áll közelebb (II. 193.) És olyan író könyvét ékteleni- 
tik el ez ethikai utasítások, akinek szociális ethikai alapelve: , ne 
akarjál olyant, ami az emberiség társadalmi együttélésének nem hasz- 
nál"" (II. 104) És akinek vallása: ,egy racionális és mégis áhitatos 
hit: az altruizmus. A melyben mindenkire egyforma tekintet essék: 
emberre és emberre, felnőttre és gyermekre, elevenre és még meg 
sem születtetve." (II. 223.) 

Valóban, mint kírivó folt éktelenkedik ez a satnya cinizmus ezen 
a könyvön, melynek szerzőjétől szerencsétlen gondolat volt ezt a disz- 
. szonáns akkordot előjáték gyanánt beengedni szép könyve harmoniá- 
jába. Nem köszöni meg Ignotusnak ezeket a , hüvös elgondolásokat" 
sem a szerző, sem azok a nevelők, akik ilyen áron még a , becsüle- 
tes" jelzőről is kivétel nélkül lemondanak. 

Nietzsche Übermenschében, egy zseniális elme e torzalkotásá- 
ban, van legalább valami nagy, valami félelmetes, imponáló, valami 
ördögi. Ignotus halvány másolatában nincs semmi vonás a nagyból, 
az imponálóból: a csalás, a lopás, a hatalmasok előtt való meghu- 
nyászkodás, a legönzőbb, a legmateriálisabb és a legutálatosabb uti- 
litárizmus az, amit hirdet, amire nevelni akar. Nem is egyéb az már, mint 
pőrére vetkőztetve az emberben az állat, Cinizmus az, nem ethika. 

Engedelmet kérünk, hogy ezzel az előszóval olyan hosszasan fog- 
lalkoztunk. Irója nagy neve, megvesztegető tollforgatása alkalmas arra, 
hogy a kellően meg nem állapodott olvasó hiszékenységébe behize- 
legje magát s mérgezzen és fertőzzön ott a lelkek mélyén, ahol tulaj- 
donképen építenie, világosítania, tisztítania kellene. S a mi szerencsét- 
len viszonyaink közepette, hogy nálunk kevesen olvasnak könyvet, 
még szerencse az, hogy e könyv főkép csak tanítók és nevelők ke- 
zébe kerül, kik olyan ethikai alapon állanak, amely nem engedi meg, 
hogy ez undorító cinizmus termő talajra találjon lelkükben. 

Egyébként pedig minden módon méltó és érdemes arra, hogy a 
legszélesebb körökben olvassák, kiknek a nevelés, a gyermek sorsa 
szivükön fekszik. A szerző a legmodernebb pedagógiai gondolatok és 
elméletek levegőjében él. Ezeket jól ismeri; a pedagógiai reform-törek- 
vések eddigi biztosított eredményeit és megállapított igazságait közli, 
mindíg kellemes, színes, eleven tollal, sziporkázó ötletes elmével. Nincs 
valami nagyon elragadtatva a múlt pedagógiai elméleteivel, amelyekre 
nem is igen vet ügyet. De annál lelkesebb odaadással él minden 
reform-gondolatért, amely az oceánon túlról a tenger habjaival höm- 
pölyög felénk. Onnan várja egy nagy és erős, egy szép és boldog 
társas élet megalapozását, egy olyan életét, amelyben az értelem ne- 
velése mellett megillető jogához jut a játék, a tánc, a zene, a rajz, 
szóval a test is és a szép is. Olyan valami lebeg előtte ideálként, 
mint az ókori kalokagathia; valami szép, összehangzó, hedonikus 
életlolytatás, amely a szépet, a gyönyörűséget nem az élvezet kedveért 
keresi, hanem azért, hogy széppé, kellemessé, kedvessé, élvezetessé, 
derültté, vidámmá, egészségessé tegye az életet. 

S ha keresem ennek a könyvnek vezető gondolatait, vagy színét, 
irányát megadó sajátosságát, három eszmében kapom meg azt. Egyik: 
nevelés a munka által; másik nevelés a szociális életre, harmadik a 
kisérleti pedagógia jövőjébe vetett hit. Egyik sem új gondolat. A 
legújabb pedagógiai áramlatok között megtaláljuk mindegyiket. A 
kisérleti pedagógia hívei, kiknek száma másfél évtized óta mindinkább 
nő, már mind erősebb szóval követelik, hogy a léleknek szenvedő és 
befogadó képességei mellett jobban kell mívelni azt a területet, ame- 
lyet a lélektan reactionak, a pedagógia alakításnak, formálásnak, szer- 
kesztésnek nevez. Mert a lélek élete eredetileg nem a befogadásban, 
hanem az alakításban nyilvánul. Lay ezt a functiót Darstellungnak 
mondja. A Herbart-féle pedagógia — mondja Nádai egy kis gúny- 
nyal és igazságtalanúl — még mindig ,a szemléltetésf-nél tart s 

nagyra van vele. Nem veszi észre, hogy a szemléltetés — amely pe- 
dig még ma sem érvényesül az egész vonalon — ma már meghala- 
dott álláspont (I. 109. 191.) A mai pedagógia szerint az az igazi 
ismeretszerzés, amelyhez a tárgyaknak, a dolgoknak megmunká- 
lása árán jut a tanuló. A munkára és munkával való nevelés diadalát 
az 1904 évi st.-louisi világkiállítástól számítja a szerző -—— gondolatunk 
szerint nem jogosan. Nem jogosan azért, mert ez a gondolat testet 
öltött már azelőtt az abbotsholmei iskolában, amelyet Franciaországban 
az école des Roches, Németországban az u. n Landerziehungsheimok 
egymásután követtek. Másfelől azonban e gondolat diadaláról beszélni 
még korai volna, mert ezek ma még csak szorványos kisérleteknek 
tekinthetők, melyeknek minden észszerüsége mellett is általános elter- 
jedésüket megakadályozza drágaságuk, amint Nádai is észreveszi 
(II. 218.) s amint e sorok írója már két évvel ezelőtt e folyóírat ha- 
sábjain megmondotta. Ha azt kérdeznék a szerzőtől, hogy pedagógiai 
meggyőződésének megfelelően hol szeretné leginkább neveltetni gyer- 
mekeit, azt felelné: ezekben a Landerziehungsheimokban. Mert ezeké 
a jövő. Mert a jövő iskolája nem tantermekből fog állani, amilyenek 
a mai tipikus iskolai termek, hanem műhelyekből, melyekben gyalu- 
padok, esztergályos asztalok állanak; kalapács, fürész, fúró s más kü- 
lönféle szerszámok zajától, csattogásától hangos az élet." A fiuk nem 
ődöngenek őszi legyekként kedvetlenűl, sáppadtan, vértelenül, szárnya- 
szegetten a termekben, folyosókon. Hanem furnak, faragnak, festenek, 
könyvet kötnek, vasat esztergályoznak; a leányok pedig sütnek, főz- 
nek, varrnak, kézi munkát végeznek. Nem új tehát ez a gondolat, hi- 
szen már Herbart mondja, hogy a kéznek megvan a maga tisztelet- 
beli helye az iskolában. S talán az sem igaz, hogy ez a Nádaitól 
heuristikusnak nevezett áramlat az oceánon túlról hömpölyög felénk a 
nagy, az erős, a hatalmas Északamerikai Egyesült Államokból s hogy 
Dewey volna az atyja, a vezére és apostola. De megértő lélekkel és 
felbuzgó szeretettel fogadja s a nevelői gondolat jövő sorsát ebben 
látja biztosítva. 

Sajátosan színezi az ő derült, vídám, jókedvű és egészséges ne- 
velési világnézetét a szociális gondolat. Ez sem új eszme. A néme- 
teknél Natorp, utána Bergemann keltek védelmére a szociális gondo- 


! Nagy lelkesedéssel üdvözli a szerző a munkácsi iskolai műhelyet, 
mint egyedülit az országban s nem tudja, hogy pl. minálunk is van már két 
év óta. 


110 IRODALMI ÉRTESÍTŐ. 


latnak a nevelés elméletében és gyakorlatában. Nádait is ehhez az 
irányhoz vonzza , érzése". De itt egy érthetetlen ellenmondására kell 
rámutatnunk. A jövő zenéje száll felénk az ő (Natorp, Bergemann) 
munkáikból. ,A szabatosan, merészen, erőteljesen megrajzolt jövőé, 
melyben az iskola is az egyenlőség nagy eszméjét fogja szolgálni, 
melyben a mai családi nevelés sok mindenféle szentimentálizmusa el 
fog törlődni, de eltűnik sok mindenféle nyomorúság is. Amelyben em- 
bernek és embernek egyforma joga lesz tudásra, kulturára és felsza- 
badulásra." (II. 194.) 

Ha az egyenlőséget ezzel az utolsó gondolattal magyarázza, ak- 
kor osztozkodunk felfogásában; más értelmezéssel az egyenlőség nagy 
eszméje mindig a jövő zenéje marad s maradjon is annak. De nem 
ez az, amit tisztázni szeretnénk. Hanem az, hogy mit ért a szerző a 
családi nevelés szentimentálizmusán, amely el fog törlődni ? Csak nem 
a léleknek ezt az érzelmi életét, amely legszebben a családi élet me- 
legében fejlődik ki? S ha nem ezt, akkor mit? Csak nem gondolja, 
hogy a családi nevelés ellentétben áll a szociálissal s hogy ennek 
érdekében amattól szabadulnunk, menekülnünk kellene? Ilyen valami 
érezhető ki a sorokból. Pedig másutt, más vonatkozásban egészen 
helyesen ő is érzi a családi kör pótolhatatlan nevelői értékét : , Az em- 
beri érzések és az emberi kedélyvilág kibontakozásához valóban szük- 
séges a családi közösség érlelő melege." (II. 196.) S másutt megint, 
amivel könyve harmonikus akkordban klcsendül: semmi sem nevel 
bennünket több keménységre és több szeretetre, mint egy napfényes 
ház, amely családi érzéseink menedékhelye." (II. 235.) Igenis, a csa- 
lád a közösségi élet első, csiraszerű alakulata, amelyet semmiféle ne- 
velésnél mellőzni nem lehet; de nem is volna észszerű megfosztanunk 
magunkat olyan értékes sajátosságoktól, amelyeknek a család és kizá- 
rólag csak a család a termő melegágya. 

Nem adnánk hű képet erről a kedves olvasmányról, ha nem 
szólnánk arról, hogy milyen kedvvel értékeli Nádai a kisérleti peda- 
gógia eddigi törekvéseit és eredményeit, mennyire megbecsüli Lay és 
Meumann kutatásait s mily nagy reményeket fűz ez irány jövőbeli 
nagy jelentőségéhez. A játékszobán és a gyermekmesén kezdi, mely- 
ről a kisérleti pedagógia kiderítette, hogy nem olvasva, hanem élőszó- 
val előadva épít. A mese fantasztikus és emberfeletti eleme ma már 
idejét multa. Legyen a mese is a való élet tükre; valószerü és költői. 
Grimm meséi mintaszerűek. Ma már a mesék hősei ne sárkányokkal 
csatázzanak, hanem az élettel, a mindennapi kenyérért s ne csatazaj 

hangozzék bennük, hanem száguldó gépek zakatolása. A jövő hangja 
ez. A gyermek ne nevelődjék egy hazug mesevilág levegőjében s ne 
abban a hitben, hogy e világon minden jóság elveszi jutalmát,  min- 
den gonoszság büntetését. Amily , unalmas és nevetséges" az erkölcsi 
tendencia kikandikálásu, épen olyan bántó a lármás hazafiaskodás és 
a hőskultusz tultengése is. 

Pedagógiailag nem helyes — amint kisérletek kimutatták — vá- 
rosi gyermekek részére készülő olvasó könyvek anyagát a falusi élet- 
ből venni. A pányvavető csikós, a juhász, a zsiványpoezis hősei, a 
kalácssütés, tollfosztás, s több ilyen falusi idill értéktelen a városi 
gyermek előtt. Ellenben a villamos kalauz, a levélhordó, a foot-ball- 
pálya, terek, automobilok, ezek érdeklik a városi gyermeket. Pedagó- 
giai alapelv a meglevőhöz kapcsolni az új képzeteket. A falusi élet 
jeleneteivel telt olvasó-könyv a városi gyermeknél ezek ellen vét. 

Amit a kertről, a kerti kulturáról, a természet szépségéről mond, 
az szép, okos és szellemes. A többi között pl. hogy a kert fogja meg- 
fiatalítani az. elöregedett és ideges városi kulturákat s ez adja a szo- 
ciális nevelés számára a legalkalmasabb terrénumot. Ez a kertváros, 
amilyen külföldön már sok van, sőt nálunk is Debrecenben. S kezdik 
szeretni a kertet és virágokat a fővárosiak is, , ez az örökké fészke- 
ket cserélő túzok." (I. 154.) Egy okos nevelési rendszernek kiegészítő 
része lesz az állatok szeretete is, mert a mai anthropocentrikus felfogás 
már elavult. 

A kisérletek. kimutatták, hogy balgaság az a régi felfogás, hogy 
a gyermeknek csapongó, élénk fantáziája van. Kimutatták, hogy a fel- 
fogás, emlékezés és tanulás egyénenként különböző s a gyerekek há- 
rom tipusba oszthatok. Egyik a szemével tanul, másik a fülével, a 
harmadiknál már mozgás is szükséges a tanuláshoz, ez ajkaival mor- 
mol, sétál vagy ír. Aztán e tipusok sokfélekép keverednek. Íme egyik 
kulcsa az egyéniség felismerésének. Binet egy tárgyat vagy képet mu- 
tat fel, leíratja impresszióikat s ebből négy tipust állapít meg. Az egyik 
pusztán leírja, amit látott (leíró tipus), a másik egységből indul ki 
(megfigyelő), a harmadik alanyi érzéseiről számol be, a negyedik elmél- 
kedik, tudását fitogtatja. 

Kisérlet által állapították meg a tanulásnak azt a gazdaságosabb 
módját is, hogy a leckéből, versből egyszerre nagyobb részeket kell 
elolvasni s nem szabad kis részletekre felaprózni, mert a gondolatok 
logikai összefüggése így megszakad s a tanulást hátráltatja. Egy má- 
sik eredménye a kisérletnek, hogy hosszabb és nehezebb testi meg- 

erőltetés nem üdít, hanem még fokozza a fáradtság érzetét. Nem jó 
tehát tornaórákat a többi tárgyak közé szúrni. A napjainkban annyit 
vitatott koedukációt, fiuk és leányok együttes nevelését is az a kisér- 
leti eredmény fogja napirendről levenni, hogy fiuk és leányok testi és 
szellemi fejlődése különböző tempóban történik s azért testi és lelki 
diszpoziciók bizonyos években nagy és áthidalhatatlan különbségeket 
mutatnak s ezért az elv a fejlődés veszedelme nélkül nem valósítható 
meg minden életkorban. Minden tanulás alapja az érdeklődés és figye- 
lem. Azt is kisérlet mutatja, hogy könnyebb és jobb ezt a két ténye- 
zőt ébren tartani, ha a növényt nem megnézzük, hanem szétfejtjük ; 
ha a vadgalambot nem kitömve mutatjuk be, hanem felkeressük az 
erdőben, ha a hangyát nem leírjuk, hanem megfígyeljük a hangya- 
bolyban, a fa odvában. Így a figyelem helyébe a megfigyelés, a szem- 
lélet helyébe a munka lép. És így tovább, még van elég ilyen meg- 
állapítása. 

A kisérleti pedagógia eredménye — hiszen az egész tudomány 
még csak 15 éves — még nem sok, mondja Nádai, ,de már eddig 
is több bizonysággal gazdagította a pedagógiát, mint évszázados spe- 
kulációk." (I. 268.) Itt a szerző igazságtalan a muit nagy pedagógu- 
saival szemben, akiknek érdemeit nem szükség épen kicsinyíteni, hogy 
a jelen törekvéseit ezzel emeljük ki. S elfogult Herbart korszakos érde- 
meivel és jelentőségével szemben, akiről bárhogy nyilatkozzék is a 
jelen, mégis meg kell állapítanunk, hogy közel egy évszázadon keresz- 
tül majdnem egyedül uralkodott a pedagógiában. Elfogult, midőn 
szembeállítja a jelen mozgalmait a Herbarti felfogással. Mennyivel 
több megértés, ész és szív, mennyivel több társadalmi expansiv erő 
van e mozgalmakban, , mint azokban az elszigetelt szomoru kis törek- 
vésekben, amelyekben Németország még mindíg a családi nevelés terén 
pocsékolja lokális erőit. A Herbarti felfogás mint egy nagy lenyügöző 
erő szomoru kis csiri-biri témák körül handabandáz, mikor világszerte 
nagy és mesés ívű átalakulások vetik előre fényüket." (II. 220.) 

Még a művészi nevelés jelszava alatt folyó mozgalmat kell meg- 
említenünk, amelynek lényegét a rajztanítás terén Liberty Tadd foglalta 
rendszerbe. Abban áll, hogy nem geometriai formák, hanem mindjárt 
tárgyak rajzoltatásával kezdi. Pedagógiai jelentősége ez iránynak az, 
hogy csak arról van igazán fogalmunk, amit aprólékosan megnéztünk 
s csak azt nézzük meg mindenre kiterjedő figyelemmel, amit le aka- 
runk rajzolni, 

Ezt az irányt is kezdi már kiszorítani hazájában a design, az 

olyan rajz, melynék valami gyakorlati haszna, rendeltetése van: a 
díszítés, a dekoráció. És már jő az az idő, midőn a lakásokat nem 
reprodukciókkal vagy gyönge olajfestményekkel tömik meg, nem a mú- 
zeumokat s képtárakat fogják bújni, , ha szépségben akarnak fürdeni" , 
hanem a bútorokon, faldíszeken, ruhán, kézimunkában, a mindennapi 
élet használati tárgyain fogják élvezni az ízlés nemességét, a formák 
elegánciáját, a színek gyöngédségét. Ez irány jelszava: Beauty in use. 
(II. 26.) 

A magyar pedagógiai irodalomnak értékes terméke e könyv, 
amely tárgyalásának könnyed, ötletes és szellemes módjával, stilusának 
színességével, modern gondolatkörben való mozgásával méltó és alkal- 
mas arra, hogy nagyobbkörű olvasóközönség figyelmét felkeltse és 
elméjét foglalkoztassa. Dr. Gál Kelemen. 

Hammurabi törvénykönyve Most lesz tiz éve, a tudomá- 
nyos világot azzal a hírrel lepték meg, hogy a babyloni Susa város- 
ban a francia ásatások nagyszerű eredménnyel végződtek: fölfedezték 
a legrégibb törvénykönyvet. Azóta a külföldön már rendkívül sokan 
foglalkoztak e törvénykönyvvel. Kiadták fordításban, eredetiben és facsi- 
milében, kisérték magyarázatokkal, tanulmányokkal, elméletekkel és 
minden olyan észrevétellel, ami a tudományos felfogást kielégíti. 

Ámbár tudva volt, hogy a Kr. e. két és fél ezer esztendővel ké- 
szült törvényeik voltak az asszyroknak és babyloniaknak, mégis forra- 
dalmi hatása volt a teljes törvény fölfedezésének, mert az eddig irány- 
adó római és zsidó törvények ősiségét és eredetiségét kétségessé tette 
ugyan, de ujabb anyagot, eddig nem sejtett tájékozást nyújtott e nagy- 
szerü törvénykodex. Hazánkban is figyelembe vették. Az I9g0I. decem- 
berében megtalált gyűjteményt már 1903-ban ismerteti Jausz Vilmos a 
Prot. Irod. Társaság ujvidéki gyűlésén. 

Az Erdélyi Muzeum-Egyesűlet jog és társadalomtudományi szak- 
osztálya az I909 10 évi felolvasások rendjén jogi nézőpontból foglal- 
laikozik vele s dr. Kmoskó Mihály budapesti egyetemi tanár fordításá- 
ban egész terjedelmében kiadta a szakosztály elnöke dr. Farkas Lajos 
lelkes buzdítására. Az a tekintélyes kötet, amely e törvényt tartalmazza, 
értékes felolvasásokat is közöl, melyekből kiemeljük a dr. Kmoskó Mi- 
hályét : Hammurabi és Kora, dr, Meltzl Balambérét: Hammurabi törvény- 
könyve jogi szempontból, dr. Bochkor Mihályét: Papyrusok és jogtör- 
ténelem. Tudományos alapon, gondos tanulmánynyal írt értekezések. 

Mi az E. M. E. jogi szakosztályának hálánkat nyilvánítjuk, hogy 
a Hammurabi törvényét a magyar közönség közkincsévé tette. Az 

értékes kötetre felhívjuk a figyelmet és a törvénykönyvet folyóiratunk 
keretének megfelelően röviden ismertetjük. 

Először is tájékozzuk magunkat, Ki volt Hammurabi? Egyik ha- 
talmas babyloni dynasztia alapítója, aki a családja és országa dicsősé- 
ségét bölcs kormányzásával és nagyszerű intézkedéseivel a késői jövendő 
előtt is bámulttá tudta tenni. A dynasztia Kr. e. körülbelől 2400-ban 
alapíttatott. A  British-Múzeumban őriznek egy cylindert, melyen rá. 
vonatkozólag ez van írva: Én vagyok Hammurabi a hatalmas király, 
Babylon királya, az ország alapítója, az a király, akinek cselekedetei 
megnyerték a Samas és Marduk szivét. Én emeltem Sippar falának 
tetejét földdel oly magasra, mint egy nagy hegy. Én vettem körül víz- 
zel. A Sippar csatornáját Sipparig én ástam ki s én emeltem védőfalat 
melléje. Én vagyok Hammurabi, az ország alapítója, kinek cselekedetei 
kedvesek Samasnak és Babylon között én szereztem békés, állandó 
együttlétet. Én vagyok Hammurabi a Samas kedveltje. engem szeret 
Marduk. A mit régi idő óta egy király sem emelt királyának, én meg- 
építettem, én azt dicsőségesen megvalósítottam uramnak Samasnak. c ! 

A Hammurabi-dynasztia megalapítása körülményeit s első öt kirá- 
lyát ma még nem ismerjük. Minthogy évszámot nem használtak, csak 
megközelítő bizonyossággal mondható, hogy Hammurabi Kr. e. 2250 
körül lépett trónra, s Babylon várost tette központjává, 

Nem volt könnyű föladata, mert a szünetlenül vándorló kis be- 
duin csapatok és nagyobb néptörzsek hol kivülről, hol meg belülről 
zaklatták a folyók vidéke királyát.-Az elamitákat csak uralkodása 30. 
évében tudta legyőzni. ? 

Birodalma kiterjedését nem lehet szabatosan meghatározni. Ő is, 
mint a keleti uralkodók mindannyija egy város körül összpontosította 
birodalmát, s a hatalma erejéhez képest a többi központot meghódol- 
tatta. Babylon előtt Larsa város, azelőtt Ur, Nippur, Eridu, Erech ke- 
zében váltakozott a hatalom, 

Mindamellett, hogy Hammurabi a mai korban oly nagy tisztelet- 
nek örvend, nem kell azt hinni, hogy ő lett volna a Kr. e. 3-ik ezer 
év leghatalmasabb uralkodója. Jogosuit az a föltevés, hogy a Nagy-folyók 
Birodalma hanyatlóban volt az ő korában. Ez ís hozzajárult ahhoz, hogy 
törvények védelme alá helyezze s így bi.tosítsa fönnállását. Babylon 
föltűnően hosszu ideig a szerencse kedveltje volt, mert 2400-tól 529-ig 
fönnmaradt, Ekkor a persák kezébe kerűlt, s új korszaka kezdődött, 

A keleti birodalmakat theokratikus abszolutizmus szerint kormá- 
nyozták. A vezető városoknak nemcsak főistenök, hanem panthenjok 
volt. A főváros főistene, az uralkodó nemzet főistenévé lett, de a többi 
városok is híven őrizték a maguk istenét, isteneik templomát, szenté- 
lyeit, oltárait. 

A Hammurabi dynastia főistene Marduk volt, de mellette és kö- 
rülötte megvolt helyök a többi isteneknek is. Anu Istent magasztos- 
nak mondja a Hammurabi-törvény bevezetése. IIlil Isten az ég és föld 
ura, Hammurabi a pásztor, meghivottja IIlil Istennek. De ezek az iste- 
nek az ország végzetének, Marduk istennek adák át a népek összesé- 
gének uralmát. Marduk Hammurabit tette nagygyá, dicsővé. A törvény- 
vénykönyv bevezetése áradozó dicsőitéssel zeng el minden szépet és 
nagyot róla : aki csőstől ontója a jőlétnek és bővelkedésnek, tőkélete- 
sítője minden néven nevezhető dolognak. ? 

A zárszó is áradozó dicsőitésekben ömleng Hammurabiról, aki 
tehetséges, tökéletes király. Az ótestamentum prófétája a Jahveh szá- 
jába adja a szót: Én vagyok a te istened. Én angyalt bocsátok el te- 
előtted (Ez. 20, 2399). A papi törvényben is Jahveh szól : Én vagyok 
Jahveh, a ti Istenetek. Az én végzéseim szerint cselekedjetek, az én 
rendtartásaimat tartsátok meg. (Lev. 18,. ,.) A Hammurabi-törvény szer- 
kesztője királyának hizeleg és nem istenének Marduknak, bizonnyal 
azért, mert maga a király így kívánta: Hammurabi a tökéletes kírály 
vagyok én ; király, aki a királyok között hatalmas vagyok én. Az én 
nagyszerű szavaimnak, intézkedéseimnek nincsen párja, 

Megérdemelte a dicsőitést, mert valóban nagy volt. Hasonló kö- 
rülmények között a héber hisztorikus sem sajnálja a dicsérő szót a 
királytól: Josiás az uj törvény kihirdetője skedves dolgot cselekedett a 
Jahveh szemei előtt. Nem is volt hozzá hasonló király őelőtte, aki ugy 
megtért volna Jahvéhez (2 Kir. 22.). 

Hammurabi a törvényt uralkodása vége felé adatta ki, vésette 
kőbe a 22—31 évek valamelyikében. Kmoskó, a törvény magyar fordí- 
tója azt hiszi, hogy két példányban volt elkészítve. A régebbi elveszett, 
az ujabbat találták meg Susában. 

A törvény keletkezése emlékeztet a Josiás király törvénykönyvére. 
Ez a jeles jeruzsálemi király is törvénnyel akarta megmenteni orszá- 
gát a pusztulástól, (Deut. 12- 26, 5—11 részek.) 

Ezek után ismerkedjünk meg a törvénnyel. 

Diorit kőoszlopra van vésve. Az oszlop 2.25 méter magas, felső 
része I.65 m., alső 1.9o m. kerületű, tompa csúcsban végződik. De 

8r 

Morgan és P. Scheil francia tudósok vezetése alatt fedezték föl Susa 
romjai alatt. A francia kormány fedezte a expedicio költségeit. s a re- 
mek emlékkövet Párisban őrizik. 

A kő felső csúcsán relief-metszet ábrázolja Samas napistent, amint 
átadja Hammurabinak a törvényt. A király állva fogadja. Ez alatt van 
a törvény párhuzamos félkörű oszlopokra osztott szövege. Az egyes 
oszlopok függőleges vonalakkal sorokra vannak osztva s felűlről lefelé 
haladó irásjelekkel tele vannak írva. Eredetileg 23 félkör volt, de az 
alsó hetet az elamita hódító levakartatta. 

Az oszlop Sippar-ban volt felállítva, s onnan vitték Susaba. A 
törvényből több másolatot készítettek, melyekből töredékek láthatők Pá- 
risban, Londonban és Berlinben. 3 

A törvény szövege 282 cikkből áll, melyekhez bevezetés és 
zárszó van illesztve s a törvények tárgyak szerint 48 szakaszra vannak 
osztva, Dr. Lehmann berlini tanár nyolc főcsoportra vonja össze.  Sze- 
rinte 1—25 kihágásokat és büntetéseket, 26—41 a hűbéreseket, 42—65 
a földmivelést tárgyazza, a 66 —99 ki van törőlve, 100—119 és 120—126 
a kereskedelem körébe eső intézkedéseket, 127—192 a családi és örö- 
kösödési szabályokat, függelék a 193—195, hetedik csoport 196 --227 
a lex talionis (szemet szemért) s végűl 228—282 ügyleteket, fizetés- 
rendezést tartalmaz. 

A magyar kiadás, igen helyesen, felosztja szakaszokra (48) és 
ellátja tárgyak szerint, fő és alcímekkel. Az áttekintés és összehasonlí- 
tás nagyon könnyűvé van téve. Jogi szempontbó! dr. Meltzl Balambér 
tanulmánya jó segitségűl szolgál, 

Mi csak egy pár főbb dologra kívánunk rámutatni. Első az, hogy 
az életnek nagyon kicsiny értéke volt a törvényhozó előtt, mert a ha- 
lálbűntetés annyira napirenden van, mint ma az elzárás. Példa okáért 
egy pár adat: Aki gyilkossággal vádol, de be nem bizonyítja sölessék 
meg.c A. főbenjáró bűnben tanúskodó, ha nem tud bizonyítni, meg- 
ölendő. Aki tanúk nélkül vásáról lopott holmit, mint tolvaj sölessék 
meg.c Aki gyermeket lop, rabszolgát elvisz, elrejt, sölessék meg.c A 
házba betörő, rablő, égés alkalmával lopó a helyszínen ölessék meg. 
Ha a korcsmárosnő a gonosztevőket elrejti, ha a papnő korcsmát nyit, 
sölessék mege. A vérfertőzés is halálbüntetést von maga után. 

Ha a dajka kezében a gyermek meghal, vagy más gyermeket 
dajkál: mellét vágják le. 

Ha a gyermek apját megüti, kezét vágják le (105, §.) Ha valaki 
másnak a szemét kioltja, szemét oltsák ki. (196. §.) 

Lényeges külömbséget tesz a szabad, a rabszolga és sgtszábaduit 
büntetése között, 

Csak illusztrálás okáért soroltuk föl ezeket az adatokat. A kor 
szelleme, fölfogása, jelieme és erköcse nyilvánul meg bennök. 

Az 1500—1800 évvel később készült első héber törvénykönyv 
büntetése semmivel sem szelidebb: Ha valaki úgy ver meg valakit, 
hogy meghal, halállal lakoljon. Aki megveri atyját vagy anyját, és aki 
szidalmazza atyját vagy anyját, halállal lakoljon, 

Szemet szemért, kezet kezért, lábat lábért, Égetést égetésért,  5e- 
bet sebért. (Ex. 21—22.) Ugyanezt a büntetést alkalmazza 200, sőt 
400 év mulva is a héber törvény, (Den. 19... Lev. 2499.) Kiváló figyel- 
met érdemel, hogy az utolsó idézetben, tehát a legkésőbbi törvényben 
a törés is föl van sorolva, mint halállal büntetendő cselekmény, éppen 
mint H. törvényében (197. §.): ha valaki másnak csontját töri el, csont- 
ját törjék el. 

E helyen jegyezzük meg, hogy az u. n. Mózesi törvények polgári 
büntető intézkedései, mint a felsorolt példák bizonyítják, teljes összhang- 
"zásban vannak a H. törvényével, Lehet ezt a szükség szüleményének 
magyarázni, de sokkal valószínübb, hogy a H. törvény közvetlen befo- 
lyással volt Izraeire, éppen úgy, mint Babylonia vallása is. 

A két törvény között a formai eltérés föltűnően nagy, mert az 
Izrael törvényeit mindig a Jahveh-egyisten hívei kodifikálták, tehát a 
vallás uralkodott minden fölött. A theokratia az Isten nevében, az Istenért 
rendezett be mindent. De a fokozatos haladás szembeötlő. Először a 
természeti élet követelményeit elégítik ki s csak azután a lelkiét. Elő- 
ször a földi élet, azután a mennyei. Minél gyengébb lábon áll az Isten- 
ben való hit, annél több tere van a polgári és természeti élet jogainak. ! 

A Hammurabi törvényei egy hatalmas király erős szervezetű álla- 
mához viszonyulnak. Az igazságszolgáltatás az apró részletekre is kiter- 
jed. A magánvagyon és a személyek biztonsága kiváló figyelemben ré- 
szesül. A birtokviszony a földmívelés nagyarányú előhaladására mutat. 

Érdekes, hogy a nőnek is van vagyonképessége. A mit férjével 
egybekelése után szereznek, kettéosztják (176.§.); ha özvegyen marad; 
férje vagyonából oly részt kap, mint egy figyermek. (172.) De a nő 
mégis alárendeltje a férfinak, mert ez több nőt is vehet. A férfi elbo- 
csáthatja nejét, de gyermekei eltartásáról a férjnek gondoskodnia kell, 
s ha a nő felnevelte, a fiukkal egyenlő részt kap.. A férj a nőt pénzen 
vásárolhatja, s ha elbocsátja a vételárt kifizeti s a hozományt joszag áje 


! (V. ö. ,Az idegen istenek" K. M. 1911. 1. sz.) 

A házassággal kapcsolatban számos oly intézkedést tartalmaz, ame- 
lyek jogtörténelmi, humanus és erkölcsi nézőpontból is méltók a meg- 
figyelésre. 

A törvény hődol a keleti szokásoknak egyebek mellett abban is, 
hogy a papnőket nemcsak elismeri, hanam helyzetüket szabályozza. A 
110. §. szerint sa szentelt hölgy, papnő, zárdában lakik, de lakhatik 
azonkívül is. 

Az sistennek szentelt leány gyermekc cím alá foglalja a fordító 
a 178—182 §§. Ezek intézkednek: az istennek szentelt nő, papnő avagy 
kéjhölgy jogairól és viszonyáról. A keleti templomok környéke, a vá- 
rosok és a királyok udvara is bőven el volt látva ilyen hölgyekkel. A 
H. törvény a természet: és vagyonjog alapján foglalkozik velök. Nem 
így az ó testamentom. Ez a szenthely és a Jahveh-kultusz veszedelmét 
látja benne s különösen a próféták igen élesen kikelnek ellenök s 
mindazok ellen, akik velök és miattok a szent helyeket megfertőzik. 
(Hos. 4.,,) A veszedelem főleg onnan származott, hogy felszentelt asz- 
szonyoknak nevezték, s ezen a címen a templom körül végezték üzel- 
meiket mint svallásos szabadszemélyek. c 

A bevezetés és a zárszó theologiai nézőpontból rendkívül értekes. 
Az istenek egész seregével áll viszonyban a nagy király, Ő, akinek 
hatalma kiterjed a nagy és kis városokra s mindenre, ami az égtől és 
földtől várható, a törvény kibocsátása megokolásában előadja, miként 
kapott megbízást az istenektől, s főképen Marduktól. A befejezésben, 
biztosítani akarván törvénye fönnmaradását és megtartását, ugyanazok- 
hoz az istenekhez és istennőkhez, mintegy tizenöthöz fordul, hogy eze- 
ket a jogszerű ítéleteket, melyeket Hammurabi, a tehetséges király ér- 
vényre emelt, az országgal valódi gyógyírt és jóravaló kormányzást 
fogadtasson el. 

Ezuttal nem mutathatjuk be a pantheon imádott szereplőit. A 
főbbeknek, Marduk, Ea, Anu, Samas, Sin, IIIil, Istar, Belit, Dagon 
nagy szerepök volt a sémi népek, tehát a héberek hitvilágában is, 

Ezúttal sokkal érdekesebb lesz, ha egy pár vonással rámutatunk, 
mily izgatott töprengéssel fordul a nagy király az istenekhez, hogy véd- 
jék meg törvényét s írtsák ki mindazokat, akik e bölcs és jótékony 
intézkedéseket, melyeknek nincsen párja, 5 melyek fenköltek, magasztosak, 
nagyszerűek, a bölcsnek dicsőségére válnakc, nem tartják meg, hatá- 
lyon kívül helyezik, kivakarják stb. 

Átokkal sújt mindenkit akár király, akár ur, akár papi fejedelem, 
akár bármi néven nevezhető személy az illető, 

Tizenkét átkot kér, tizenkét istentől, mert jaj lenne neki, jaj az 
országának, ha ezek a kitűnő intézkedések megsemmisíttetnének, A nagy 
király nem bízik népében, még kevésbbé utódaiban. Jól tudta, hogy 
nem biztos a trónok szilárdsága, mindamellett is, hogy ,Marduk isten- 
nek, a népek összeségének uralmát átadák, A világtájak között hatal. 
massá tették, Babel magasztos nevét kiejtették, benne örök királyságot, 
melynek miként az ég és a föld, erőssen megalapozvák alapjai, alapí- 
tottak számára.c Jól tudta, hogy az ellenség elsöpörheti mindamellett 
is, hogy ezt hirdeti: snincs vetélytársa c £ 

Az átok a babonás hitre támaszkodik, s a félelem uralma alatt 
sokszor nagyobb hatalma van a halálnál. Ami ma királyi szentesítés, az 
régen átok volt. Nagyon jól ismeri ezt a rendszert a biblia is. Juda 
királya, Józsiás 623-ben törvényt ad népének, de nem elégszik meg az 
ünnepélyes kihirdetéssel, megtoldja az átok súlyával is. 

A Deut, 27. 28 r. meglepő példáját tartalmazzák természetesen 
nem a földi, hanem az égi király törvényszentesítő áldásainak és átkainak. 
Egy későbbi törvényhozó avagy végrehajtó hasonlót szerkesztett. Ezt a 
Zsoltárok gyűjteményébe illesztették be, s bibliánkban a 109-ik Zsoltár 
őrzi. Szembeállítjuk a Hammurabi és a biblia áldásait és átkait: 


Hammurabi áldásait. 


Ha az illető szavaimra, melyeket 
emlékövemre írtam, ügyel, ítéletemet 
el nem törli, szavaimat hatályon kivül 
nem helyezi, szobromat meg nem 
másítja, az ilyen ember, akárcsak 
magam, az igazságosság királya, 
annak botját a napisten hosszabítsa 
meg, népét pedig az igazságban 
vezérelje. 


Hammurabi átkai. 


A jólét otthonát kerestem szá- 
mokra, fényt derítettem reájok, a 
harcoknak véget vetettem, az ország 
testével jót tettem. Ha átkaimat sem- 
mibe sem veszi, Sin isten súlyos 
büntetést, nagy bünhödést rójjon reá. 


Uralkodási idejének napjait, hó- 
napjait, éveit kínok és könnyek kö- 
zött fejezze be, 


Józsiás király áldásati. 
Deut. 28. 1. 2. (Mózes 5 k. 289). 


Ha pedig szorgalmasan hallgatsz 
a Jahvehnak, a te istenednek szavára 
és megtartod és teljesíted minden ő 
parancsolatát, amelyeket én paran- 
csolok ma néked, akkor e földnek 
minden népénél feljebbvalóvá tesz 
téged a Jahveh, a te Istened. Es 
reád szállanak mind ez áldások és 
megteljesednek rajtad, ha hallgatsz 
Jahvehnak, a te istenednek szavára. 


A zsoltáríró átkai. 


109. zsoltár. 4— 6. 


Szeretetemért ellenkeznek velem, 
én pedig imádkozom, Rosszul fizet- 
nek nekem a jóért és gyűlölséggel 
az én szeretemért. Jahveh állíts fö- 
lébe gonoszt és vádló álljon az ő 
jobbkeze felől. 


8. v. Életének napjai kevesek legye- 
nek és a hivatalát más foglalja el. 

Hammurabi átkai. 


Nintu istennő gyermekeit ra- 
gadja el, névhez jutni ne engedje 
és népei körében emberi magzatot 
ne alkosson. 


Ramman Isten országát éhséggel, 
drágasággal tegye tönkre. 


Az ég és föld nagy istenei, az 
Annunaki valamennyien őt magát, 
magzatát, országát, katonáit és had- 
seregét vészthozó átokkal átkozzák 
meg. 


Inanna istenasszony nagy harag- 
jában királyságát átkozza meg, jó- 
tetteit rosszakká változtassa, fegy- 
verét törje össze, zavart és lázadást 
támasszon ellene, vitézeit verje le, 
vérüket a földdel itassa fel, vitézei 
holttestének halmazát hányja szét, 
hadserege kegyelmet ne kapjon, öt 
magát ellenei kezébe szolgáltassa 
ki, hogy ellenségei kezébe meg- 
kötözve vezessék. 


Illil isten megmásíthatatlan szá- 
jával átkot mondjon rá s az gyorsan 
érje utól. 


Nin - Karra- sa. istennő, Anue 
leánya, javam  elrendelője nehéz 
betegséget, gonosz gyöngeséget, be- 
teg gyógyíthatatlan sebet, amelynek 
velejét az orvos föl nem ismeri, be- 
kötéssel el nem állítja, mely mint a 
halál harapása, ki nem írtható, bo- 
csásson testére s amíg élete ki nem 
alszik, elveszett férfierejét sírassa. 


Ea isten fülét és bölcsességét 
vegye el és feledésre változtassa, 
folyóit  forrásaiknál dugaszolja cel, 
országában gabonát, népének életét, 
teremni ne engedjen, 


A zsoltáríró és Jözsiás király átkai. 


9. 10. 13. Fiai legyenek árvákká, fele- 
sége pedig özveggyé. Bujdossanak 
az ő fiai és kolduljanak és elpusztult 
helyeiktől távol keressenek eledelt. 
Vesszen ki az ő maradéka. 


11. v. Foglalja el minden jószágát az 
uzsorás és idegenek ragadozzák el 
szerzeményét. 


12. v. Ne legyen neki, aki kegyelmet 
mutasson iránta és ne legyen, aki 
könyörüljön az ő árváin. 


13 v. Atyáinak álnoksága emlékezet- 
ben legyen a Jahveh előtt és anyjának 
bűne el ne töröltessék. Mindenkor 
a Jahveh előtt legyenek és emléke- 
zetök vesszen ki a földről. 

Még közelebb áll ehez a Jozsiás 
átka Deu. 28. 25. sv Eledeledészüa 
te holttested az ég minden madará- 
nak, a föld vadainak . . . Elnyomott 
és kifosztott leszesz minden időben 
és nem lesz aki megszabadítson. 


17. Mivel hogy szerette az átkot, érje 
el öt és mivel nem volt kedve az 
áldáshoz, távozzék el tőle. 


Deut.. 28. ze SB 
. Bocsát reád a Jahveh átkot, bom- 
lást, romlást mindenben . . . Hozzád 


ragasztja a döghalált. Megver szá- 
raz betegséggel, hidegleléssel, gyú- 
lasztó és izzasztó betegséggel... 
mígnem  elveszesz. Megver gonosz 
kelésekkel a te térdeiden és comb- 
jaidon, amelyekből ki nem gyógyít- 
tathatol talpadtól fogva koponyádig. 


Deu. 28. 33" 389 49" 


. A te földednek gyümölcsét és 
minden fáradságos szerzeményét oly 
nép emészti fel, amelyet nem ismer- 
tél. Sok magot viszesz ki a mezőre, 
de keveset takarsz be, mert fel- 
emészti a sáska. 

A Hammurabi törvénye és a Jozsiás törvénye, melynek bár ké- 
sőbbi időből, nevezetes kiegészítője a 109-ik zsoltár, egy célt szolgáinak 
szörnyű átkaikkal: a Hammurabi király s illetőleg az ég királya Jahveh 
törvényét. Mindkettő megkísérelte kecsegtető ígérettel, áldással érni el 
a célt, de féltek a sikertől, s ezért kiöntötték búsulások és igazságot 
érező keblök haragjának láváját, mert nem elég a törvény szigora ha 
nincsen ki végrehajtsa, és nem elég a törvény és a végrehajtó ma, ha 
eltöröltetik holnap, vagy azután, amikor a törvényhozó nincsen botja 
mellett. Az átok nem kezdődött Hammurabival és nem végződött 
Jozsiással. Pál apostol is ismerte és alkalmazta. A kereszténység nem- 
hogy szelidítette volna, hanem tovább fokozta. Az Athanaziusi hitval- 
lás sokszor ismételi. Egyik legműveltebb nemzet hivatalos egyháza, az 
anglikán egyház a 39. cikkben ma is szórja mindazokra, akik nem 
azt vallják. Vagyis tehát ami réginek látszik új, s ami új, az is régi, 

Dr. Boros György. 

Borbély György és Borbély Sándor: Nyelvünk védelme. 
Gyomlálás a magyar nyelv kertjében. Vác, 1910. 204 I. Ára 1 kor. 

Az igazság is csak olyan, mint az apró pénz: baj, ha kevés, 
bosszantó, ha sok, s csak éppen elég nincs soha belőle. A barba- 
rizmusok elleni riadóval is így vagyunk. Brassai. bácsiról, a legendás 
élő tilalomfáról nem is szólva, az idén negyven éve már, hogy a 
Szarvas Gábor-féle orthologia rendszeres hadjáratot vezet a magyar 
nyelv kertjében fölburiánzó gyom ellen. Fegyverek eltompultak, 
fülek bedugultak az örökös harci zajtól, csak éppen a burján nagy 
része tenyészik vígan tovább. Ámde azért ki merné azt állítani, 
hogy fölösleges a további küzdelem?! Ennek a harcnak sohasem 
lesz vége. Legfeljebb csak a , csalhatatlan nyelvérzékre" való hangos 
hivatkozás lesz hovatovább mind csendesebb hangú s a harctér 
tolódik el lassanként a nyelvészet birodalmából a stilisztika orszá- 
gába. A Borbély testvérek könyve féllábbal már ott is van. Köny- 
vük mindenképpen derék munka, nem afféle mondva csinált vásári 
portéka, hanem egy tanulságos lap, egy fejezet abból a lelkes 
munkából és harcból, amit ez a két örökké ízzó tüzű aranyosszéki 
székely testvér folytat a magyar nemzeti lélekre ránehezedő közöny, 
tudatlanság és rosszakarat ellen. Nem a szaktudósokhoz szólnak 
benne s azért se teljességre, se rendszerességre, se tudóskodó 
alaposságra nem törekszenek. Ám azért sok olyan finom meg- 
figyelésük van, aminek a szakirodalom is hasznát veszi (V. ö. a 
zengd és zengjed, — mint — als, — a körmondat, — ki nyújtotta 

a pálinkát? — szépen lakik, — jó-megy stb. című cikkeket.) i 
Hangjuk sem a száraz, unalmas, nagyképű értekezés hangja. Attikai 
só van bennük: elevenség, ütlet és humor. Mutatóúl álljon itt két 
kis apróság : i 

1. , Jelen! — A német hier s a magyar jelen kérdésében 
nagy csaták is folytak a papiroson. Iskolákban és kaszárnyákban — 
névsor-olvasáskor van szerepük ezeknek. Az a különbség köztük, 
hogy a hier németűl van mondva és a jelen — nincs magyarúl. 
Sok dolognak nem is tudjuk okát adni, csak úgy tartjuk, hisszük 
és állítjuk. A jelen magyartalanságára azonban felhozok egy példát. 
Hazajön az első elemi osztályos fiam s rám szól: , Edes -apám, 
tudja-é, mit teszen — jelen?" — ,Nem tudom én, fiam, honnan 
tudnám?!" — , Én tudom, — mondja a gyermek — azt teszi, 
hogy itt vagyok". 

2. Szárnyast vesz magához. Régen Krisztus Urunk megmosta 
tanítványainak a lábát. Ma az emberek nem mossák meg lábukat, 
hanem : lábvizet vesznek. Nem tudom, hogy vásárolják-é, vagy meg- 
isszák. Mert a következő példa szerint meg is ihatják. — Én pl. 
szeretem és meg is eszem a tyúkhúst. De vannak, akik : szárnyast 
vesznek magukhoz. Mindenki láthatja ebből, hogy melyik a helyes 
beszéd". PM 

Az országos ág. hitv. ev. tanáregyesűlet évkönyve az 
1909/10. évről Gömöry János titkár szerkesztésében 1910 május 
17. és 18-án Nyiregyházán tartott harmadik közgyűlés lefolyását 
adja. Az egyesületnek vannak főiskolai, középiskolai, tanítóképző- 
intézeti és polgári iskolai szakosztályai. Sok érdekes kérdést tár- 
gyaltak, melyek közűl kiemeljük, hogy dr. Vietórisz I. Luther éne- 
kének magyar fordításairól, Ludmann és Pröhle a klasszikus nyelvek 
tanításának korlátozásáról, dr. Vitális I. a földrajztanítás reformjáról 
értekeztek. A ref. és az ág. ev. tanáregyesűlet közös felterjesztést 
intéztek a vallás- és közoktatási miniszterhez, amely arra kéri az 
oktatásügyi kormányt, hogy az 1906. évi fizetésrendezési szabály- 
zatban kimondott és megvalósított az az elv, amely az állami és 
nem állami középiskolák tanítószemélyzetét, mint azonos munkát 
teljesítőt, egyenlő anyagi ellátásban részesíti, ne szenvedjen csorbát 
az 1909. évi költségvetésben, amely az államiak statusrendezését 


megkezdette, de a nem állami tanárok fizetésrendezésére semmi 
intézkedést nem tett. 

A kérdés ma már más stádiumban van, de a rendezésnek 
most tervben levő módja sem nyujt elég megnyugtatást a nem 
állami tanárokra nézve, 


t Az évkönyv hű képet nyujt arról a munkásságról, mely az 
ág. ev. tanáregyesűlet kebelében foly, 

A Borromaei enciklika. Gróf Majláth erdélyi róm. kath. 
püspök az erdélyi római kath. státusnak 1910 nov. 17-én tartott 
közgyűlésén elnöki megnyitó beszédében foglalkozván ez encikli- 
kával, azt a nézetét fejezte ki, hogy ,az a felháborodás, melyet ez 
enciklikának történeti vonatkozásai protestáns testvéreinkben kel- 
tettek, nézetem szerint onnan ered, hogy a levelet figyelemmel 
kevesen olvasták s akik olvasták, annak célzatát alaposan félreér- 
tették". Nem tudja feltenni a pápáról, hogy akár történelmi reminis- 
cenciákkal, akár erős kifejezésekkel a mostan élő protestánsokat 
sérteni akarta volna. Epen azért elhatározta, hogy az enciklikának 
hiteles magyar szövegét megküldi , protestáns testvéreinknek". 

Ez a hiteles magyar szöveg van előttünk, melyből a követ- 
kezőkben közöljük azokat a részeket, (az egész közlésére nincs 
terünk) amelyek minket protestánsokat közelebbről érintenek, meg- 
ítélésüket olvasó közönségünkre bízva : 

, Istennek ez a csodálatos gondviselő munkája, amelyet az 
Anyaszentegyház által teljesít a lelkek üdvösségére, kiválóképpen 
megnyilatkozott abban a zord korszakban is, amikor minden jók- 
nak vigasztalására élt és apostolkodott Borromaei Szent Károly. 

Az önzés akkoriban (Borromaei Szent Károly idejében) szinte 
hallatlan mértékig emelkedett, az üdvözítő igazság ismerete meg- 
rendült, sőt teljesen elhomályosult, az igazság a sokféle hamis taní- 
tással szakadatlan harcban állott s úgy látszott, hogy az emberi 
társadalom, amely egyre sülyedt, végzetes balsors felé rohan. Ilyen 
viszonyok között gőgös lelkű és forradalmi észjárással terhelt 
emberek is támadtak, olyanok, akiket már Szent Pál apostol is a 
Krisztus keresztje ellenségeinek nevez, mert csak a földi dolgokat 
hajhásszák s mert istenük a has. Ezek nem az erkölcsök javítására 
fordítottak gondot, hanem a szent hit igazságait akarták az emberek SZí- 
véből kiírtani; összezavarták ag emberek tudását a jóról és a TosSs2- 
7ól, maguknak is másoknak is széles utat törtek az élet szabados- 
sága felé; az Anyaszentegyház tekintélyét és vezető hatalmát meg- 
vetették s a népét leigázó, züllött uralkodó módja szerint alkótmányát, 
szokásait, igazságát, élete rendjét kiírtani törekedtek. Sőt ama 
képmutatók szokása szerint, akiket az Ur így fenyeget: Jaj nektek, 
akik a rosszat jónak mondjátok s a jót rossznak, az erkölcsöknek 

ezt a felidézett nagy züllését úgy tüntették fel, mint megujhodást, 
jórafordulását a réginek, magukat pedig a régi jó és igaz fegyelem 
visszahozóinak, felújítóinak. Me: 

Pedig hát tényleg bizony megrontói lettek a régi jónak, mert 
Európa erejét a sok háborúskodás és versengés által kimerítvén, a 
nemzetek elgyengűlését és mindenféle szakadásokat idéztek elő, 
amelyek révén szinte egyetlen csapással rászakadt az Egyházra az 
a háromféle nagy veszedelem, amelyet eladdig szerencsésen átélt : 
az első ker. századokban átszenvedett vészes üldözés, majd a hamis 
tanítások mérgező hatásából támadt belső betegség, végül az egyéni 
szabadság védelmének örve alatt való oly mérvű szadadosság elha- 
rapódzása, melyhez foghatót a középkor századai alig láttak. 

A keresztény népek józan hitének megzavarására pályázók 
sokfelé való kapkodásával a mindenható Isten bölcsesége és jósága 
igazi újítókat állított szembe, akik apostoli életszentségük és bölcs 
kormányzás által gátat emeltek a hamis tudományok tovább való 
elharapódzása elé s ami kárt eladdig okozott a lelkekben felidézett 
forradalom, azt okkal-móddal jóvátették. Ez apostoli férfiaknak az 
egyházi fegyelem és a régi jó erkölcsök megujhodása iránt való 
nagy, nehéz, de áldásos munkája nagy vigasztalására vált Krisztus 
igaz egyházának, hiszen nyilvánvaló bizonysága volt ez az apostol 
biztató szavának: Hív az Isten, aki a kisértéssel erőt is szerez. 
Borromaei Szent Károly élete és főpásztori fényes pályafutása is azért 
vált az Anyaszentegyháznak megbecsülhetetlenűl nagy hasznára, 
mert az imént írtak szerint való ádáz korszak tengernyi csapása 
közepette vigasztalta meg általa Isten az ő népét". 

A többi birálat a sodernizmxs neve alatt ismeretes irányzatra 
vonatkozik, amely áramlattal az egyháznak sok megtévedt tagja is 
úszik, vagy azért, mert megszédült az új tanítás csillogásától, vagy 
mert elég botorul azt véli, hogy lehet és van mód arra, hogy az 
Egyház a kor szellemével egyetértésre jutva, azzal egy csapáson 
járjon". A hitében megrogyott, erkölcsében elzüllött társadalom 
orvosságáúl ajánlja az alapos és lelkiismeretes vallástanítást; kikel 
a nagyban felkapott ú. n. szabadegyetemezés, szabadtanítás, a 
világi, azaz a hittel semmit sem törődő iskola ellen, egy szóval a 
szabad kőmívesség ellen, , melynek már sikerült némely országok- 
ban letörni a vallás és a család természetadta jogait, sikerült elné- 
míitani a természet kiáltó szavát, hogy a zsenge kornak vallásos 
érzését és tiszta erkölcsét bántani nem szabad", ,A mostan tör- 
tetők a régibb újítóknál annyiban is veszedelmesebbek, mert a 
tökéletesebb vallási élet, s holmi fensőbb, finomultabb vallásforma 
álnok igérgetésével hitegetik az embereket és az ősi egyházi fegye- 
lemnek különösen a bűnbánat szentségében és a legfölségesebb 
MEGSE eledel vételében rejlő erejét szeretik leszólni és akarnák 
etörni", 

A gyulafehérvári , Közművelődés" több számban védelmezi 
ezt az enciklikát s az inkriminált részre nézve megállapítja, hogy 

,az a fordítás, amelyet a pápaság ellenségei távíró és hirlapok 
útján tettek az enciklika megjelenése után azonnal közzé, részint 
hamis, részint pedig elferdített vala". A pápa — mondja a cikk- 
író — a reformátor vagy reformáció kifejezést nem használja ; egy 
szóval sem említi a mai protestánsokat sem. ,300 év előtti időket 
és személyeket tárgyal s ha gőgös, lázadó és lázító emberekről 
szól, akik az egyház tanait, alkotmányát és fegyelmét felforgatni 
törekedtek s ezzel az új idők forradalmi áramlatát mintegy elő- 
készítették, azon korbeli katholikusokat ítéli el; akiket mint egy- 
házuk engedetlen gyermekeit egészen más szempontokból és sokkal 
szigorúbban kell megítélni, mint az egyes felekezetekhez tartozókat ; 
hiszen ezek születésüknél és neveltetésüknél fogva — tehát önhi- 
bájukon kívül — nem tagjai a kath. egyháznak. 

Az enciklika a némei reformáció vezető férfiairól sem tesz 
említést, csak nagy vonásokban korképet rajzol egyetlen hely — 
vagy személynév említése nélkül. S ezzel a pápa nem ítél, nem 
tör pálcát, csak történelmi tényeget szögez le. 


A középiskolai vallástanítás országos rendezése. A val- 
lás- és közoktatási miniszter az 1911. évi országos költségvetés 
keretében tette meg az első lépést e kérdés rendezésére olyan for- 
mán, hogy azok az áll. középiskolák kapnának rendes vallástanárt, 
melyekben 100 tanuló van ugyanazon valláson. Ez a tervezet az 
illetékes tényezőkkel való előleges tárgyalások nélkül került a költ- 
ségvetésbe s azért nagy forrongást és elégedetlenséget keltett a 
tanárság és a felekezetek részéről is. Az orsz. tanáregyesület elnöke 
Négyesy László e tárgyban előadói javaslatot készített, melyet az 
összes választmányi tagoknak megküldött tanulmányozás és hozzá- 
szólás céljából. A javaslat óhajtja és sürgeti a hitoktatók helyzeté- 
nek rendezését, de komoly aggodalmai vannak a rendezés módja 
ellen. A költségvetés úgy tervezi a rendezést, hogy a hitoktatók 
ellátását, ha az egy felekezetbeli tanulók létszáma a 100-at meg- 
haladja, átvállalja az állam terhéűl, az állásokat besorozza a közép- 
isk. rendes tanári állások közé, a hittanárokat beosztja a közép- 
iskolai tanárok létszámába s őket rendes tanárokká átminősíti. E 
terv ellen sok megokolt kifogás emelkedett. Egyik az, hogy a 
középiskolai törvény szerint ,rendes tanárokúl csak oly feddhetet- 
len előéletű magyar honpolgárok alkalmazandók, kik tanári ofle- 
velet nyertek". A hittanárok nem nyertek ,tanári oklevelet" az 
egyetemeken működő vizsgáló-bizottságoktól, csak , hitoktatói minő- 
sítést" a felekezeteknél alakult vizsgáló-bizottságoktól. Ez a terve- 
zett intézkedés — mondja a javaslat — a törvény köpenye alá idegen 
gondolatot csempész, s amellett a tanári oklevelet devalválja. 

A javaslat nem köt ki semmi garanciát az állam és a fele- 
kezetek között, egyrészt törvényellenes, másrészt tanügyellenes. Kéri 
a minisztert, hogy a megoldást, , mint amely részint hiányos, részint 
túllő a célon", félretenni kegyeskedjék. 

Ehelyett a rendezésre nézve három módot ajánl: a) rendezés 
a felekezetek útján; b) állami rendezés külön létszámban ; c) állami 
rendezés középiskolai rendes tanári jelleg megadásával. . Az első 
mód lényege az, hogy az állam odahat, hogy a felekezeti hatósá- 
gok a hitoktatókat úgy fizessék, hogy az megfeleljen a tárgy fon- 
tosságának, az állás tekintélyének s lehetőleg párhuzamos legyen 
a rendes tanárok javadalmi és nyugdíjrendszerével. Szükség esetén 
az állam megfelelően támogatja a felekezeteket. 

A második megoldási mód ez volna: az állam elvállalja, hogy 
a felekezetek helyett ő fizeti a hitoktatókat a r. tanárok javadalmai 
és előlépési rendszere szerint és nyugdíjilletményével; minden 
intézetben szervez rendes hittanári állást, ha az egy felekezetbeli 
tanulók száma meghaladja a 100-at. De a lelkészeket a felekeze- 
tektől ajánlottak közűl ő nevezi ki és alkalmazza, bizonyos elő- 
képzettséget megkiván, didaktikai eljárás tekintetében ellenőrzés alá 
vonja őket, fegyelmi és áthelyezési jogot gyakorol rajtuk. 

A harmadik mód azt kivánja, hogy az állam a hitoktatókat 
is rendes tanárokká nevezi ki megfelelő illetményekkel, ha az 1883. 
évi XXX. t.-cikkben előírt képesítő vizsgálatot az egyetemen szer- 
vezett országos tanárvizsgáló-bizottság előtt kiállják; ott magyar 
nyelvi, irodalmi, míiveltségtörténeti, filozófiai és pedagógiai kép- 
zettségükről számot adnak; de szaktárgyukból is ugyanezen vizs- 
gáló-bizottság előtt az illető felekezeti főiskola tanáraiból államilag 
kinevezett censoroktól vizsgáltatnak meg. 

A három mód közűl az első megmarad a középiskolai tör- 
vény keretében, a hitoktatást meghagyja a felekezetek teendőjéül, 
jogaikat nem érinti, a fizetésrendezést kieszközli s ha szükséges, 
segítséget nyújt. A második szerint az állam vállalja a terhet, de 
ezzel szemben jogokat biztosít magának a tanár képzettségére és 
didaktikai eljárására nézve. A harmadik a hittanárt is rendes közép- 
isk. tanárnak tekinti, de föltételűül köti ki a rendes tanári minősítés 
lényeges föltételeinek megszerzését. 

A javaslat kiemeli, hogy a harmadik mód volna iskolai és 
állami szempontból is a legkivánatosabb. Mi úgy látjuk, hogy a 
mai felekezeti viszonyok között a megoldásnak csak az első módja 
lesz kivihető. De kérdéses, hogy vajjon a miniszter elfogadja-e e 
tervezetet alapul a kérdés gyakorlati megoldásánál. Valaminek 
azonban történnie kell, mert ez az ügy a középiskolai oktatásnak 
legrendezetlenebb része s valóban azon csodálkozunk, hogy e 
kérdés általános rendezésére az első lépést nem a nagy egyházak 
tették meg. Bármilyen lesz is a megoldás, a hitoktatók csak nyer- 
hetnek vele, mert a mostani helyzet alig tartható fenn sokáig, 


A tiszakerületi evangélikus püspökválasztás nem járt 
eredménnyel, mert egyik jelölt sem kapott abszolut szótöbbséget. 
Géduly Henrik és Terray Gyula között tehát pótválasztás lesz, 


melyre a szavazatokat márc. 24-ig kell beadni. 

Középiskolai vallástanárok képesítése. A tiszáninneni ref. 
egyházkerület foglalkozik a középisk. vallástanárok képesítésével s 
erre nézve a sárospataki főiskola egy tervezetet is készített, amely 
a Sárospataki Ref, Lapok 1911. 7. számában olvasható. A tervezet 
sok tekintetben eltér a konventétől, amely a mi szabályzatunkkal 
igen sok részletében megegyezik. 


A közoktatási miniszter nyilatkozata a protestánsok 
sérelmei tárgyában. A ref. és ág. ev. töbo sérelmes ügyben kér- 
dést intéztek a közoktatási miniszterhez s kikérték azokra nézve a 
felfogását. Egyik kérdés az volt, hogy nem akar-e módosítani az 
1907. XXVII. t.-cikken abból az okból, mert az egyházak autono- 
miáját korlátozza s mert 35. §-a vét a vallásegyenlőség elve ellen. 
A miniszter határozott nemmel felelt, , mert ezt a törvénycikket és 
annak 35. §-át nem szabad felekezeti, hanem a nemzetiségekre 
figyelemmel országos nemzeti szempontból megítélni". E törvény 
legnagyobb hibája az, hogy a nem állami elemi iskolai tanító 
részére kettős fegyelmi hatóságot és kétféle fegyelmi eljárást ír elő. 
Az autonomiába legerősebben belenyúl az az intézkedése, hogy a 
tanító alkalmazása a minisztertől fűgg, ha az állam a tanító fize- 
tésének kiegészítéséhez 200 K segéllyel hozzájárul. Az is sérti az 
autonomiát, hogy a segély nem az egyháznak, hanem egyénenként 
a segélyezett tanítónak utalványoztatik ki. Az ú. n. apáca-paragrafus 
pedig kiveszi a szerzeteseket és apácákat az állam fegyelmi ható- 
sága és biráskodása alól. 


Az országos középiskolai tanáregyesűlet és a katholikus 
tanáregyesűlet közöti éles ellentétek törtek ki, melyekre okot 
Mázy Engelbert szerzetes, tanker. főigazgató adott, aki azzal vádolta 
Kármánt, hogy vallástalanságot és hazafiatlanságot hirdet. Kár- 
mán e vádakat visszautasította s rávilágított a klerikálisok kongre- 
gációs üzelmeire. A tanáregyesüűlet kimondotta, hogy ,akár feleke- 
zeti, akár vallásellenes agitációnak az iskolába való bevitelét nemzeti 
és kulturális szempontból károsnak, tehát megengedhetetlennek 
tartja", hogy ,az ifjúságra való nevelőhatás tekintetében egy tárgy 
tanárára nézve sem ismer el kiváltságokat", hogy ,a felekezet 
szerint való elkülönödésnek az iskolában másutt, mint a vallástani 
órán, helyet nem enged". 


Magyar ifjak külföldi egyetemeken. A kormánynak az 
ország közállapotairól szóló jelentése szerint az 1908/9. iskolai 
évben 990 magyar ifjú látogatta a külföldi egyetemeket. Ausztriá- 
ban volt 636, Németországban 243, Franciaországban 65, Svájc- 
ban 43, Hollandiában 3 ifjú. Külföldi műegyetemeken 422 ifjú tanult. 


A harmadik egyetem ügyében a lapok híradásai szerint 
Debrecen a többi vidéki városokkal szemben előnybe jutott. Ez 


Ez 

ügyben a tiszántúli püspök, dr. Erőss Lajos és a főgondnok a köz- 
oktatási miniszternél és Balogh államtitkárnál külön kihallgatáson vol- 
tak, melynek eredményéűl dr. Erőss püspök megállapítja, hogy 
felfogás tekintetében köztük s az állam tényezői között semmi 
nagyobb differencia nem merült fel. 


Gyászhírek. Székelykáli Szakács Ferenc birtokos, hosszas 
szenvedés után márc. 2-án életének 67, boldog házasságának 26-ik 
évében övéi nagy fájdalmára Székelykálban elhunyt. Halálát özvegye 


szentgericei Gál Ágnes, gyermekei Ferenc, Kati, György s kiterjedt 


nagy rokonság apraja-nagyja siratja. Temetése márc. 4-én volt, 
nemcsak az egész község, melynek érdekeit szívén hordozta, hanem 
az egész vidék intelligens közönsége részvételével, A háznál Kele- 
men Árpád helybeli, a sírnál Halmágyi vadadi lelkész végezték 
meghatóan a gyászszertartást. — Mezőkölpényi Kántor József kolozs- 
vári h. kerületi kapitány febr. hó 4-én életének 58, boldog házas- 
ságának 33-ik évében rövid szenvedés után meghalt. Halálát neje, 
leányai Gizi, férj. Urmösi Károlyné, Margit, férj. Dávid Albertné, 
vejei, unokái és nagyszámú rokonság gyászolják. — Varga Dénes 
nyug. unit. lelkész márc. hó 1-én életének 36-ik évében rövid 
szenvedés után Kolozsvárt elhunyt. Földi részeit szülőtalujába 
Székelyszentmihályra szállították s ott helyezték nyugalomra. Halálát 
özvegye, kis fia, testvérei és sógorai gyászolják. 


Hibaigazítás. Jelen évi első fűzetünkben a 37. lapon alulról 
a 6. sorban a ló nevelésről helyett a jó nevelésről olvasandó. 


